Minority Azerbaijan - Öldürülən LGBTİ+ fəalının otaq yoldaşı onu öldürməkdə ittiham olunub\nÖldürülən LGBTİ+ fəalının otaq yoldaşı onu öldürməkdə ittiham olunub\nFlorida məhkəməsi Jorge Diaz-Johnstonun keçmiş otaq yoldaşını LGBTİ+ hüquq müdafiəçisinin ölümündə şübhəli kimi ittiham edib\nFlorida məhkəməsi Jorge Diaz-Johnstonun keçmiş otaq yoldaşını LGBTİ+ hüquq müdafiəçisinin ölümündə şübhəli kimi ittiham edib.\nLeon County məhkəmə heyəti 14 aprel cümə axşamı 36 yaşlı Steven Yingeri Diaz-Johnstonun ölümündə bir neçə ittihamla təqsirləndirib. Diaz-Johnston sonuncu dəfə yanvarın 3-də görülüb və o, bir neçə gün sonra yanvarın 8-də Florida ştatının Baker şəhərindəki poliqonda faciəvi şəkildə ölü tapılıb.\nƏyalət vəkili Jack Campbell Tallahassee Demokratına bildirib ki, Singerə qarşı ittihamlar arasında birinci dərəcəli qətl, külli miqdarda oğurluq, avtomobilin oğurluğu, dəlillərə müdaxilə və şəxsiyyət vəsiqəsindən cinayət istifadəsi daxil edilib.\nOnun hazırda Leon County İstintaq Təcridxanasında zaminlik olmadan saxlanıldığı bildirilib.\n54 yaşlı Diaz-Johnston 2014-cü ildə evlənmək hüququ üçün Miami-Dade County ofisini məhkəməyə verən altı eynicinsli cütlük arasında olması ilə tanınıb. Cütlüklər 2015-ci ildə hüquqi mübarizədə qalib gəliblər və nəticədə, əyalət ölkənin qalan hissəsindən aylar əvvəl evlilik bərabərliyini qanuniləşdirib.


Palitra qəzeti“Biz artıq ənənəvi diaspor məsələlərindən bir az da irəli getməliyik”\n“Biz artıq ənənəvi diaspor məsələlərindən bir az da irəli getməliyik”\nTarix: 08.08.2016 | Saat: 23:49:00 | E-mail | Çapa göndər\n“Benilüks ölkələrində ermənilərin sərbəst şəkildə öz yalan təbliğatlarını yaymaları qarşısında BAK keçilməz maneəyə çevrilib”\nXaricdəki diaspor təşkilatlarımızın sayı getdikcə artmaqdadır. Hətta elə diaspor təşkilatları var ki, bir neçə icmanı öz ətrafında birləşdirib. Belə təşkilatlardan biri də 2006-cı ildə Hollandiyanın paytaxtı Amsterdamda yaradılan Benilüks Azərbaycanlıları Konqresidir (BAK). Müsahibimiz BAK-ın sədri Sahil Qasımovdur. Qeyd edək ki, S.Qasımov 1961-ci ildə Hacıqabul rayonunda anadan olub. 1990-cı illərin əvvəllərindən etibarən Hollandiyada yaşayır. 2000-ci ilin əvvəllərində Sahil Qasımov Amsterdam şəhərində Azərbaycan Niderland Cəmiyyətinin təməlini qoyaraq Niderlandda ilk Azərbaycan təşkilatını qeydiyyatdan keçirib. Avropa Azərbaycanlıları Konqresinin I vitse-prezidenti, eyni zamanda Dünya Azərbaycanlılarını Əlaqələndirmə Şurasının üzvüdür. Sahil Qasımov uğurlu fəaliyyətinə görə, "Qobustan" Beynəlxalq Mükafatına layiq görülüb. 2011-ci il iyulun 4-də isə Azərbaycan Respublikası Prezidentinin Sərəncamı ilə "Tərəqqi" medalı ilə təltif olunub. O, 2012 - ci ildə isə “The First” mükafatı ilə təltif olunub.\n-BAK-ın məqsəd və vəzifələri nədən ibarətdir?\n-Benilüks Azərbaycanıları Konqresi 2006-cı il 18 noyabr tarixində Hollandiyanın paytaxtı Amsterdam şəhərində 15 təşkilatın birləşməsi nəticəsində yaranıb. Konqresin təşəbbüs qrupunun məqsədi Belçika, Niderland və Lüksemburqda uzun illər boyunca pərakəndə şəkildə fəaliyyət göstərən onlarla diaspora təşkilatını bir konqresdə birləşdirmək və birləşmə nəticəsində yaranacaq Benilüks Azərbaycanıları Konqresinin fəaliyyətini birgə koordinasiya edərək daha effektli fəaliyyət göstərməkdən ibarət olub. Benilüks Azərbaycanıları Konqresində birləşmiş bütün təşkilatların məqsədi vətənimizə, dövlətimizə xidmət etmək və Azərbaycanımızı Avropada layiqincə təmsil etməkdən ibarətdir. Qeyd etmək istərdim ki, Benilüks Azərbaycanıları Konqresində birləşmiş bütün təşkilatların rəhbərləri və üzvləri xalqımızın ümummilli lideri Heydər Əliyev siyasətinin və bu siyasəti uğurla davam etdirən Prezidentimiz İlham Əliyevin sadiq tərəfdarlarıdırlar. Benilüks Azərbaycanıları Konqresində azərbaycanlılarla yanaşı, həm də İraq türkmənləri 9 təşkilatla federasiya şəklində təmsil olunurlar. Konqres yarandığı tarixdən Azərbaycanın Avropada layiqincə təmsil olunması, erməni təbliğat maşınının qarşısının alınmasında öz töhfəsini verməyə müvəffəq olub.\nDoğrudur, əldə olunmuş nailiyyətlər hələ də istənilən səviyyədə olmasa da, yenə də bu vaxta qədər mövcud olmuş boşluq doldurulub ki, bu da Benilüks ölkələrində ermənilərin sərbəst şəkildə öz yalan təbliğatlarını yaymaları qarşısında Benilüks Azərbaycanıları Konqresi keçilməz maneəyə çevrilib.\n-BAK digər ölkələrin diaspor təşkilatları ilə əməkdaşlıq edirmi?\n- BAK Benilüks məkanında fəaliyyət göstərən digər ölkələrin təmsilçiləri ilə əməkdaşlığını inkişaf etdirir, onlarla birlikdə müxtəlif tədbirlər keçirir. Məsələn, BAK-ın Qazaxıstan səfirliyi ilə birlikdə Niderlandın Rotterdam şəhərində Qazaxıstan Prezidenti gününə həsr olunan tədbirin təşkilində yaxından iştirak etməsi bunun bariz nümunəsidir. Həmin mərasimdə mən çıxış edərək türk xalqlarının qədim dostluğundan, ölkələrimiz arasında iqtisadi, mədəni və digər sahələrdə əməkdaşlığın inkişafından danışdım. Qazaxıstanın Haaqadakı səfiri M.Murzamadiyeva tədbirin keçirilməsində xüsusi fəallıq göstərdiklərinə görə BAK üzvlərinə, habelə digər diaspor təmsilçilərinə təşəkkürünü bildirdi. Onu da deyim ki, BAK 2015-ci ildə Qazaxıstan XİN-in Fəxri Fərmanı ilə təltif olunub.\nBiz, eyni zamanda GUAM dövlətlərinin Niderland Krallığındakı icmaları, eləcə də “COVOR” Yəhudi təşkilatı, Türk Federasiyası və s. icmalarla əməkdaşlıq edirik.\n-Lobbiçilik istiqamətində hansı işlər görürsüz?\n-Bu gün Avropada Azərbaycan diasporunun təşkilatlanma mərhələsi başa çatdırılıb və artıq lobbiçilik istiqamətində addımlar atılır. Bu gün lobbiçilik qarşıda duran əsas vəzifələrdən biridir. Çünki lobbizm özü bir diplomatiyadır. O, xalq diplomatiyası və ənənəvi diplomatiyadan fərqlənir. Benelüks Azərbaycanlıları Konqresi Avropa İttifaqında akkreditə olunub. Bu məsələlər birbaşa Avropa deputatlarının nəzərinə çatdırılıb və Azərbaycanla bağlı məsələlər araşdırılır. Beləcə, lobbiçilik daha geniş vüsət almağa başlayıb. Bizim yunan, erməni, yəhudi lobbisinin gücündə sözünü deyə bilən lobbimiz mövcuddur. Bu yolda daha geniş addımlar atılacaq.\n2012-ci ildə dekabrın 10-da Niderland Krallığının parlamentində Dağlıq Qarabağ məsələsi qaldırılıb. Bu cür tədbirlərin keçirilməsi daha da çoxaldılmalıdır. Çünki biz artıq ənənəvi diaspor məsələlərindən bir az da irəli getməliyik. Bizim ağrılı məsələlərimiz çoxdur və bunu ən yüksək səviyyədə həll etmək üçün öz gücümüzü bir yerə qoymalıyıq.\nBAK yalnız Niderland, Belçika və Lüksemburq ölkələrini deyil, öz məkanından çıxaraq digər dövlətləri də əhatə edir. Azərbaycan həqiqətlərini, Ermənistan-Azərbaycan, Dağlıq Qarabağ münaqişəsinin və Xocalı faciəsinin əsl mahiyyətini bütün dünyaya çatdırmaqda BAK-ın xüsusi rolu var. Bu istiqamətdə lobbiçilik fəaliyyətini davam etdiririk.\n-Diaspor arasında rəqabət varmı?\n- Dünyada azərbaycanlılar arasında ciddi müttəfiqlik problemləri yoxdur. Biz xalq olaraq iddialı xalqıq. Hər bir Azərbaycan icması bu gün iddialıdır. Hər hansı şəhərdə, ölkədə öz iddiasını sağlam rəqabət şəklində ortaya qoyur. Rəqabətlər mövcuddur, əgər bu gün bu olmasa, demək olar ki, Azərbaycan icması bu gün işləmir.\n-İKT baxımından fəaliyyətinizi necə qurmusunuz?\n- Bizim cəmiyyətin hazırda internet (www.bak-org.eu) saytı və “Yahoogrupu” fəaliyyət göstərir. Mütəmadi olaraq məlumatlar bu saytda yerləşdirilir. Digər diaspor təşkilatlarımızla əlaqələrimiz var. Bu əlaqələri daha da genişləndirmək niyyətindəyik. BAK-ın mətbat orqanı olan "Benilux Az.News" qəzeti uzun illər fəaliyyət göstərib.\nİnternet saytı, ümumiyyətlə, İKT-nin inkişafı Diasporla İş üzrə Dövlət Komitəsi ilə sıx əlaqələrin qurulmasını gücləndirib.


“Çin-Hindistan savaşı dünya üçün son müharibə ola bilər” - Nüvə silahları “danışacaq” !\naccess_time07/07/2020 20:27 folder_openDünya\nHindistan hakimiyyəti yaxın vaxtlarda Rusiyadan 800 milyon dollar dəyərində silah alacaq. Hindistan tərəfinin Rusiyadan növbəti dəfə iri həcmdə silah almasına səbəb kimi Çinlə münasibətlərdə gərginlik göstərilib.\nHindistanın Rusiyadan tanklar, təyyarələr, hərbi gəmi və sualtı qayıqlar üçün döyüş sursatları, həmçinin, ehtiyat hissələri alması gözlənilir. Bununla yanaşı, sifarişə artilleriya qurğuları, atıcı silahlar, minaatanlar, minalar və ağıllı bombalar da daxil olacaq.\nHindistanın atdığı addıma dair fikirlərini “Sherg.az”la bölüşən politoloq Natiq Miri bildirib ki, Hindistanın Rusiyadan silah almağa hazırlaşması yeni hadisə deyil.\nAnalitikin sözlərinə görə, Türkiyədən sonra Hindistan da Rusiyadan hava müdafiə sistemləri almağa çalışır. Bununla bağlı maliyyə məsələsi də razılaşdırılıb:\n“Amma bu məsələ hələ reallaşmayıb. Çünki bu gün ABŞ Rusiyadan silah alan bütün ölkələri müəyyən sanksiyalarla təhdid edir. Türkiyə də bütün mənalarda hərbi-siyasi və iqtisadi yöndə təzyiqlərlə məruz qaldı. Amma Türkiyə Rusiyadan kompleksləri aldı. Hindistanın sözünün üstündə durub-durmayacağı hələlik bəlli deyil. Hindistan bu gün təkcə Çinlə deyil, eyni zamanda Pakistanla da münaqişə vəziyyətindədir. Məsələ konkret ərazilərlə bağlıdır”.\nPolitoloq vurğulayıb ki, Hindistan hər zaman müharibə vəziyyətində olan bir ölkədir. Ona görə də digər ölkələrə çaşdırıcı olsun deyə müasir silahları almaqda maraqlıdır:\n“Hazırda əksər ölkədə-ABŞ, Rusiya, Çin, Hindistan və Pakistanda nüvə silahları var. Bu nüvə silahları hansısa ölkəni vurmaq üçün hazırlanmayıb. Nüvə silahları daha çox digər ölkələri çaşdırmaq üçün təhlükəsizlik obyekti olaraq düşünülür. Rusiyadan alınan silahlar da təkcə müharibə üçün deyil, Çin, Pakistan və Hindistanın özünə düşmən saydığı digər ölkələr üçün bir növ təhlükəli dövlət görüntüsü yaratmaq xatirinə edilir”.\nN.Mirinin qənaətincı, indiki vəziyyətdə Rusiyadan alınan silahlardan sonra Hindistanın hərbi cəhətdən güclənərək Çin kimi qüdrətli bir ölkə ilə müharibə aparacağı inandırıcı deyil:\n“Çünki bu cür nüvə silahına malik olan ölkələr arasında baş verə biləcək müharibə iki dövlət arasında deyil, həm də dünya üçün son müharibə ola bilər. Çin və Hindistan nüvə silahına malikdir. Bu ölkələrin malik olduğu nüvə silahı yer kürəsini tamamilə öz oxundan çıxara biləcək səviyyədədir. Ona görə də Rusiyadan hətta ən müasir hava müdafiə və yaxud hücum xarakterli raket sistemləri alınacaqsa, bunlar yalnız digər ölkələr üçün çaşdırıcı məqsəd daşıyacaq. Yaxın perspektivdə ciddi mənada iki nüvə ölkəsi arasında hansısa müharibəni gözləmirəm. Bu təkcə həmin ölkələrin iradəsindən asılı olan məsələ deyil. Digər böyük nüvə silahına malik qlobal ölkələr də müharibəyə imkan verməz. Çünki yer kürəsinin gələcək taleyi ilə bağlı yalnız Çin və Hindistan qərar verə bilməz. Bunun üçün böyük qlobal güc mərkəzləri var. Bu baxımdan Hindistan Çini qorxutmaq və çaşdırmaq üçün belə addım atır. Təbii ki, Hindistan Çindən hərbi cəhətdən daha güclü və qüdrətli olmaq xatirinə də bunu edir. Yoxsa düşünmürəm ki, Hindistan milyonlarla pulu havayı yerə Rusiyaya xərcləsin”.


SUMQAYİTDA İCAREYE VERİLEN OBYEKTLER - Daha Sərfəli Burada!\nSumqayitda icareye verilen obyektler – Paytaxtda olduğu qədər, sumqayitda icareye verilen obyektler axtaranlar çoxdur. Təkcə Sumqayıt şəhəri sakinləri yox, Bakıda və ətraf şhəərlərdə yaşayanlar da Sumqayıtdakı gözəl imkanlardan xəbərdardırlar və bundan yararlanmaq istəyirlər. siz də onlardansınızsa, fürsəti qaçırmayın.\nSumqayitda icareye verilen obyektler burada!\nSumqayitda icareye verilen obyektler - Sumqayıt şəhəri uzun müddətdir ki, çoxlarının diqqət mərkəzindədir. Xüsusilə sumqayitda icareye verilen obyektler sərfəli qiymətlərə olmağı burada obyekt götürüb ticarətə atılmaq istəyənlərin marağına səbəb olur. Siz da Arenda.az-da rahatlıqla belə obyekt tapa bilərsiniz.


1121 - sədaqət International\nMouth sulu dadı\nnəmlik: 12% Max.\nQırıq: 1-2% Max.\nXarici Material: NIL\nƏla qida content\notel geniş tələblərini tapmaq, bufetdə, restoran və digər yerlərdə, təklif 1121white Sella Rice müxtəlif dadlı mətbəxlərindən hazırlanması üçün idealdır. Bizim qiymətləndirilir havadarlarının törədilmiş vaxt çərçivəsində müxtəlif qablaşdırma variantları bizdən bu düyü əldə edə bilərsiniz. gigiyenik şərtlərdə emal, təqdim 1121white Sella Rice yemək və təhlükəsiz istehlak sonra zəngin ətir elan edir.\nCommodity: 1121 White Basmati parboiled (SADDLE) düyü\n1121 Qaymaqlı parboiled (SADDLE) basmati RICE\nGeniş Biryani, o cümlədən mətbəxi bir sıra hazırlanması üçün istifadə, qızardılmış düyü, Jeera düyü və limon düyü, the 1121 Kremli Sella Basmati Rays müxtəlif otel böyük tələbat var, restoran və evləri. Bizim tam fond təbii və üzvi gübrələrin istifadə yetişdirilməyə təmin edilir. müxtəlif keyfiyyət parametrləri yoxlanılır, fərqli dad və tamahlandırıcı aroma bu müştəriləri arasında bir üstünlük seçim edir. əlavə, Bu uzun müddət təravət təmin etmək üçün moisture sübut qablaşdırma təklif olunur.\n1121 Brown Basmati Rice yaxşı- ən ləzzətli ətir var məlumdur. Bu gözəl uzun taxıl tamamilə heç bir süni əlavələr emal olunur. Bizim basmati də tamamilə heç bir zərərli əlavələri və pestisidlərin ilə gəlir. Bu Hindistan curries üçün mükəmməl müşayiət edir və biryani və plov yeməklər istifadə olunur. Biz stringently bazarında son qablaşdırılması və çatdırılması əvvəl düyü keyfiyyət və təmizliyi yoxlayacaq.\nbaşqa variantlar olduqca fərqli emal, the 1121 Buxarda hazırlanmış düyü lif daha yaxşı mənbəyidir, kalsium, kalium və vitamin B-6. buxarda hazırlanmış düyü üçün proses gövdə aradan qaldırılması əvvəl başlayır. O buxarda hazırlanmış və qurudulmuş və nəhayət sonra gövdə parboiled düyü etmək üçün çıxarılır ki, tam taxıl nemlendirici ilə başlayır. Az yapışqan, Bu düyü taxıl qan şəkər böyük sünbül səbəb yoxdur.\nQida dəyəri yüksək\nPure və təzə\nBizim yüksək- keyfiyyəti fond 1121 Raw Basmati Rays uzun taxıl məşhur dünyada. bişirilmiş sonra, düyü taxıl müdrik yalnız uzunluğu şişmək və digər düyü notları ilə müqayisədə axan. Bu düyü taxıl yüksək otel üstünlük verilir, Onların ətir evləri və restoranlar, uzunluğu və dad. Biz onların dəqiq ehtiyaclarını ödəmək üçün müxtəlif qablaşdırma variantları müştərilərə Basmati düyü təklif.


Misir əhali artımına görə ərəb dünyasında birinci yerdədir - AZƏRTAC – Azərbaycan Dövlət İnformasiya Agentliyi\nQahirə, 18 fevral, AZƏRTAC\nMisir əhali artımına görə ərəb ölkələri arasında birinci, Afrika qitəsində isə üçüncü yerdədir. Bu məlumatı Mərkəzi İctimai Səfərbərlik və Statistika Agentliyi (CAMPAS) yayıb. Hazırda 100 milyondan çox əhalisi olan Misir bu göstəriciyə görə dünyada 14-cü yeri tutur.\nAZƏRTAC xəbər verir ki, Misir Prezidenti Əbdülfəttah əl-Sisi keçirdiyi son müşavirələrdə əhalinin sürətlə artımı ilə bağlı narahatlığını ifadə edib. O qeyd edib ki, illik artımı 2,4 milyon nəfərdən 400 minə qədər azaltmadan ölkədəki bütün insanların rifahını təmin etmək mümkün olmayacaq. Dövlət başçısı əlavə edib ki, inkişaf proqramlarının hər kəsin rifahına təsirini təmin etmək üçün ölkənin ÜDM-nin illik həcmi 100 trilyon dollar olmalıdır ki, bu da Misirin imkanları xaricindədir.\nMisirin səhiyyə naziri Halə Zayid isə bəyan edib ki, əhalinin sürətli artımı fonunda səhiyyə xidmətinin də yaxşılaşdırılması problemə çevrilir. Bu problemin həlli məqsədilə ölkənin kənd və qəsəbələrində reproduktiv planlama və sağlamlıq layihələri həyata keçirilməlidir. Artıq Misirdə “İki uşaq bəsdir” şüarı altında ailə planlaması kampaniyasına start verilib.\nSon statistik məlumatlara görə, ötən il Misirdə 2 milyon 333 min uşaq dünyaya gəlib. Bu templə 2030-cu ildə ölkə əhalisinin sayının 130 milyona çatacağı gözlənilir.\nAZERTAG.AZ :Misir əhali artımına görə ərəb dünyasında birinci yerdədir


DMX Azərbaycandakı əcnəbilərə müraciət edib » www.OPERATIVXEBER.az\n18-01-2021, 09:58 | Baxılıb: 866\nMüvəqqəti və daimi yaşama icazələrinə müraciət edilməsi zamanı qanunvericiliklə tələb olunan bütün sənədlər (müvafiq tibbi arayışlar da daxil olmaqla) təqdim edilməlidir. Hazır icazə vəsiqələrinin fiziki olaraq götürülməsi zamanı müvafiq tibbi arayışların (sənəd qəbulu zamanı təqdim edə bilməyən) təqdim edilməsi zəruridir. Daimi yaşamaq icazəsinin alınması üçün müraciət edən əcnəbilərin Azərbaycan Respublikasının qanunları ilə nəzərdə tutulmuş hüquq və vəzifələri, habelə dövlət dili ilə bağlı biliyinin yoxlanılması bərpa edilir (2021-ci il 25 yanvartarixinədək ərazisinə giriş-çıxış məhdudlaşdırılmış şəhər və rayon mərkəzlərində yaşayan əcnəbilər istisna olmaqla). Həmçinin Azərbaycan Respublikasında daimi yaşama icazəsi almaq istəyən əcnəbilər üçün Azərbaycan dilinin, tarixinin, mədəniyyətinin, eləcə də hüquq və vəzifələrlə bağlı qanunvericiliyin öyrənilməsi ilə əlaqədar yenidən kursların keçirilməsinə başlanılır. Onlayn kurslarda iştirak etmək istəyənlər iş günləri saat 09:00-dan 18:00-a qədər (012) 566-37-74 telefon nömrəsinə zəng edə bilərlər".


Sarkisyan “aprel müharibəsi”ni yada salıb HƏR ŞEYİN ÜSTÜNÜ AÇDI » Pressaz.com - Pressaz İnformasiya Agentliyi\n13:06 05 fevral 2018\nErmənistanda ordunun yaranmasının ildönümünün bayram edilməsi ilə bağlı mübahisələr meydana gəlib.\nPressaz.com publika.az-a istinadla xəbər verir ki, bəzi erməni siyasətçilər ümumiyyətlə, ordu bayramından imtina edilməsi fikri ilə çıxış edirlər. Onların fikrincə, Ermənistan hakimiyyəti vətəndaşların azadlığını boğmaq üçün təhlükəsizlik məsələsini əsas mexanizmə çevirib.\nMəşhur erməni politoloq Manvel Sarkisyan qeyd edir ki, hazırda ən genişmiqyaslı manipulyasiyalar ordu üzərindən aparılır: “Rejim “millət-ordu-kilsə” tezisindən çıxış edərək, vətəndaşların azadlığını boğur. Əgər kimsə azad şəkildə etiraz edirsə, bu, “ölkənin müdafiə qabiliyyətinin dağıdılması” olaraq dəyərləndirilir və “ictimai qınaq” mexanizmi önə çıxır. Lakin rejim bunu həyata keçirsə də əsl məqsədinin nə olduğunu gizlədə bilmir. Ermənistanda kriminal-oliqarxiya siyasi sisteminin yarandığı, korrupsiya sxemləri vasitəsilə ordudan yayınan xüsusi kastanın formalaşdığı və orduda yalnız kasıbların xidmət etdiyi aksiomaya çevrilib”.\nM.Sarkisyan ölkədə dərin etibarsızlığın kök saldığına diqqət çəkir.\n“Millət-ordu” strategiyası çərçivəsində xüsusi kastaya yanaşmanı qanuniləşdirmək niyyətləri də aydn görünür. Aydındır ki, belə yanaşma heç vaxt cəmiyyəti və ordunu birləşdirə bilməz. Əksinə, rejim korrupsiyanın yeni sferalarını yaradır və haqsızlıq dərəcəsini gücləndirir. Bu isə ordu və təhlükəsizlik məsələsinə vətəndaşların neqativ münasibətini yaradır. Yəni ordu xalqın doğma övladı olmur, əksinə, onların gözündə hər şeyi yeyən bədheybətə çevrilir”, - deyə o bildirib.\nErməni politoloq “aprel müharibəsi”ni yada salır və deyir ki, “bu, müharibə Ermənistan ordusundakı vəziyyəti və rejimin ordu üzərindən varlandığını açıq şəkildə göstərdi”.шаблоны для dle 11.2\n» 12:26, 05.fevral.2018 Sarkisyanın İrəvanı silkələyəcək APREL PLANI\n» 11:41, 22.yanvar.2018 "Dünya belə ordu görməyib"\n» 14:01, 18.yanvar.2018 Müdafiə Nazirliyi erməni yalanının üstünü açıb\n» 22:48, 31.oktyabr.2017 Ermənistan Bakı-Tiflis-Qars dəmir yoluna göz dikib: Biz də qoşulacağıq...\n» 16:03, 26.oktyabr.2017 Erməni tələbələr üsyana qalxdı: "Hərbi xidmət istəmirik"\n» 15:31, 22.oktyabr.2017 "Ermənistan rəhbərliyi öz ölkəsinin və xalqının adına ləkəli tarix yazır"- Tural Əliyev


Facebook fəalının yaxınları Polis İdarəsinə çağrılıb\n2021, 20 İyun, bazar, Bakı vaxtı 22:35\nFacebookda “Diktaturasız Azərbaycan” səhifəsinin yaradıcısı, Almaniyada mühacir həyatı yaşayan Zöhrab Həsənov Azərbaycandakı yaxınlarına təzyiqlər edildiyini deyir.\nZ.Həsənovun atası Əli Həsənov MeydanTV-yə açıqlama verib. Deyib ki, onu polisə çağırıblar, amma o, polislərə, rəsmi çağırış vərəqəsi olmadan idarəyə gəlməyəcəyini bildirib.\nDekabrın 13-də saat 20 00 radələrində Şirvan Şəhər Polis İdarəsinin təhqiqatçısı, baş leytnant Fuad Səmədov və bir neçə çavuş Zöhrab Əli Həsənovun atası Əli Həsənovun yaşadığı mənzilə gələrək onu dindiriblər.\nMeydan TV-yə verilən məlumata görə, Əli Həsənova əsas suallar qohumları, xüsusən Almaniyada mühacir həyatı yaşayan oğlu Zöhrab ƏliHəsənov barədə olub. Fuad Səmədov onlarda ştrix kodu olduğunu və guya Almaniyanın Bakıdakı səfirliyindən onlara Əli Həsənovun oğlu barədə sorğu gəlib. Səbəb Almaniya hökumətinin Zöhrab Əli Həsənova yaşamaq icazəsi verməsidir.\nAncaq Zöhrab Əli Həsənov Meydan TV-yə bildirib ki, Almaniya hökumətinin Azərbaycan polisi vasitəsilə onun haqqında araşdırma apardığına inanmır: "Polislər həmçinin mənim oxuduğum universitetlərdən və vaxtilə işlədiyim Hacıqabul Rayon İcra Hakimiyyətindən də əhatəli məlumat aldıqlarını bildiriblər. Bütün bunlarda məqsədin guya səfirliyə haqqımda məlumat verməkdir".\nMəsələylə bağlı polisin də mövqeyini öyrənməyə çalışacağıq.


02 Dek 2021 10:26\nSiyasət 28 Okt 2021 13:54:00 59 0\nBu xəbəri də oxu: Nursultan Nazarbayev Prezident İlham Əliyevə başsağlığı verib\nSon.az AZƏRTAC-a istinadən bildirir ki, bunu Prezident İlham Əliyev oktyabrın 28-də Qırğız Respublikasının ölkəmizdə yeni təyin olunmuş fövqəladə və səlahiyyətli səfiri Kayrat Osmonaliyevin etimadnaməsini qəbul edərkən deyib.\nİkitərəfli münasibətlərə gəldikdə, biz əlaqələrin intensivləşəcəyinə ümid edirik. Hesab edirəm ki, mövcud potensial ötən illərdə tam həcmdə reallaşdırılmayıb. Buna görə əlbəttə ki, iqtisadi-ticari sahəyə diqqət yetirmək lazımdır, bu sahədə əmtəə dövriyyəsini artıra bilərik. Bundan əlavə, bildiyiniz kimi, Azərbaycan ölkənin hüdudlarından kənarda fəal sərmayə qoyur. Biz Qırğızıstanda investisiya layihələrini ətraflı müzakirə edə bilərik və əlbəttə, beynəlxalq arenada qarşılıqlı dəstək ölkələrimizi həmişə yaxınlaşdırıb. Əminəm ki, biz gələcəkdə də BMT məkanında, İslam Əməkdaşlıq Təşkilatı və əlbəttə, Türk Şurası, MDB və digər təşkilatlar çərçivəsində bir-birimizi dəstəkləyəcəyik. Vətəndaşlardan çoxlu müraciətlər olurdu, həmrəylik hissləri bildirilirdi, biz bunu çox yüksək qiymətləndiririk. Hazırda Azərbaycanın dağıdılmış ərazilərinin bərpası dövrüdür və biz keçmiş məcburi köçkünləri maksimum qısa müddətdə öz əzəli torpaqlarına qaytarmaq üçün fəal iş aparırıq.


Azərbaycan velosipedçisi "Rio-2016"ya lisenziya qazanıb Azərbaycan velosipedçisi "Rio-2016"ya lisenziya qazanıb 18 Yanvar, 2016 16:18 Bakı. 18 yanvar. REPORT.AZ/ Azərbaycanın şosse velosipedi üzrə Elit yığması və "Synergy Baku Cycling Project" kontinental komandasının üzvü Maksim Averin 2016-cı il Rio-de-Janeyro Yay Olimpiya Oyunlarına lisenziya qazanıb. "Report"un məlumatına görə, bununla bağlı Beynəlxalq Velosipedçilər İttifaqı (UCİ) tərəfindən Milli Olimpiya Komitəsinə və Azərbaycan Velosiped İdmanı Federasiyasına təsdiq məktubu göndərilib. Averin 4 illiyin zirvə yarışında qrup yarışlarında mübarizə aparacaq. Qeyd edək ki, Beynəlxalq Velosipedçilər İttifaqının reqlamentinə əsasən, Yay Olimpiya Oyunlarından əvvəlki il ərzində velosipedçilər təmsil etdikləri qitələr üzrə klub və yığma səviyyəsində yarışlarda iştirak etməklə olimpiadaya lisenziya xalları toplayırlar. 2015-ci ildə "Synergy Baku"nun heyətində bir sıra yarışlarda çıxış edən Maksim Averin ümumilikdə 158 lisenziya xalı toplayıb ki, bu da Rio-2016-da qrup yarışlarında mübarizə aparacaq 142 velosipedçi sırasına düşmək üçün yetərli olub.M.Averinin atası, Azərbaycan velosiped məktəbinin yetirməsi, 1978-ci il dünya turunun qalibi Aleksandr Averin 1976-cı ildə SSRİ yığma komandasının heyətində Monreal Yay Olimpiya Oyunlarında iştirak edib. Mətndə orfoqrafik səhv aşkar etdinizsə, səhv olan hissəni qeyd edib Ctrl + Enter düymələrini sıxın.


"Hay-huy", yoxsa mədəni dialoq?!\nHəbsdən azad olduqdan sonra heç vaxt Kürdüxanıda keçirdiyim 1 ay haqqında yazmamışam. Açığı, cəmi 1 ay həbs yatıb, sonra bu haqda yazmağa utanıram. Ölkədə 4 ildən çox günahsız həbs yatan İlqar Məmmədov varsa, bir aydan nə yazasan axı?! İlkin Rüstəmzadə, Seymur Həzi və digər insanlar hələ də həbsdədirsə, cəmi 1 aydan yazmağı ayıb sayırdım. Onlarla indi azadlıqda olan dostlarım illərlə həbsdə olublarsa, mən 30 gün haqda nə deyim axı?!\nKürdəxanıda kameralar elə qurulub ki, hərəsini öz gəzinti yeri var, həmin yerin də üstü açıqdır. İsti, küləksiz havalarda məhbuslar gəzinti yerinə çıxıb, "hay-huy", "hay-huydu brat", deyə o biri kamerada olanları söhbətə çağırırdılar.\nBu gün yazmağımın məqsədi başqadır. Kürdəxanıda kameralar elə qurulub ki, hərəsini öz gəzinti yeri var, həmin yerin də üstü açıqdır. İsti, küləksiz havalarda məhbuslar gəzinti yerinə çıxıb, "hay-huy", "hay-huydu brat", deyə o biri kamerada olanları söhbətə çağırırdılar. Bir-birlərindən siqaret, çay, qənd, çörək istəyirdilər, amma çox zaman sadəcə 2-3 kəlmə söhbət etmək, hal-əhval tutmaq üçün "hay-huya" çıxırdılar. Yəni, hətta ən qapalı yerdə belə insanın danışmağa, söhbət etməyə ehtiyacı, hətta çörəyə olan ehtiyacından belə az olmur.\nİnsafən Kürdüxanı işçiləri də buna mane olmurdular, onlar da insanların danışmaq hissini başa düşürdülər, bu anlamda onlara təşəkkür də düşür.\nÖlkəmizdə ən çatışmayan məsələ - dialoqdur, danışmaq üçün müstəvinin olmamağıdır.\nÖlkəmizdə ən çatışmayan məsələ - dialoqdur, danışmaq üçün müstəvinin olmamağıdır. Hökumət, məsələn, İlqarın işi ilə bağlı bütün dünya ilə, Avropa institutları ilə danışır, amma İlqarın özü ilə yox, söhbət siyasi danışıqlardan gedir. Qərb də hökuməti bu məsələdə sıxır, sonra da dövlətimizin iqtisadi maraqlarına uyğun gəlməyən bəzi güzəştlər alır, bir müddət susur, sonra yenə təzyiqlərə başlayır ki, növbəti güzəştlər alsın.\nBiz dəfələrlə demişik ki, dövlətlə hökumət bizim üçün ayrı qavramlardır, hökumət işləyə bilmir, hökuməti dəyişmək istəyirik, amma dövlət bizimdi, dövlətin maraqlarını məmurlardan daha yaxşı anlayır və qoruyuruq.\nÖlkə indi elə vəziyyətdədir ki, acilən "hay-huy" modelindən, sivil dialoq modelinə keçmək lazımdır, bu dövlətimiz üçün çox vacibdir. Çünki, "hay-huyun" axırı mütləq "hay-küylə" bitir. Sivil siyasi dialoqun sonu isə dövlətin güclənməsi ola bilər. Düşünün xanımlar və cənablar, düşünün...


Dekameron, Covanni Bokkaçço\n€ $ AZN\n0 məhsul - 0.00AZN\nAlış-veriş səbətiniz boşdur!\nXoş gəldiniz hörmətli ziyarətçi hesabınıza daxil olun və ya qeydiyyatdan keçin.\nAna səhifəAlış-veriş siyahım (0)HesabımSəbətimKassaya get\nFərdi inkişaf və mativasiya\nHüquq ədəbiyyatı və qanunlar.\nMetodik (Uşaqlar üçün)\nTarix. Psixologiya. Hüquq\nPolitical Philosophy, Satire\nБизнес-книги и мативация\nHüzünlü fahişələrim, Q.Q.Markes\nYeddi gözəl, Nizami Gencəvi\nEvtanaziya, Mircavad Həşimli\nRuhlarla söhbət, Allan Kardek\nAna səhifə » Dekameron, Covanni Bokkaçço\nMarka: Qanun nəşriyyatı\nMəhsul kodu: 09202\nAnbar vəziyyəti: Anbarda var\nƏDV daxil: 7.99AZN\nƏDV xaric: 7.99AZN\nA.V siyahıma əlavə et\nMəhsul müqayisə et\nHaqqında Şərhlər (0)\n“Dekameron”un hekayəçiləri incə zövqlü, hazırcavab və ziyalı gənclərdir. Əsərdə Dioneo, Filostrato və Pamfilo adı ilə verilən üç oğlan Bokkaççonun gənclik dövründə yazmış olduğu əsərlərdə iştirak edən obrazlardır və həmin obrazlarda müəllif çox zaman öz ilk gənclik əhvali-ruhiyyəsini ifadə etmişdir. “Dekameron”da bu gənclərin təbiət və xasiyyətləri Bokkaççonun gənclik dövründəki əhvali-ruhiyyəsinin keçdiyi mərhələləri təmsil edir: Dioneo həssas və şən, Filostrato xəyalpərvər, Pamfilo isə ciddi və ağıllıdır. Gənclərin bu xarakteri onların hər birinin söylədiyi hekayədə də öz ifadəsini tapır.\nEyni vəziyyəti qızların obrazlarında da görürük. Bokkaçço onların hamısının həqiqətən Florensiya şəhərində adlı-sanlı ailələrdən çıxdığını və real adamlar olduğunu söyləyir. Lakin bəzi mülahizələrə görə Bokkaçço qızların həqiqi adlarını gizlətməyi üstün tutur və onlara başqa adlar verir. Hər halda maraqlı cəhət budur ki, təsvir olunan qızların xarakteri də Bokkaççonun ilk əsərlərində məhəbbət macəralarının iştirakçıları kimi qələmə alınmış qızların xarakterini xatırladır. Yeddi qızdan birinə bilavasitə Fyammetta adı verilməsi də təsadüfi deyildir; bu obraz Bokkaççonun gənclik məhəbbətinin simvolu, “Fyammetta” əsərinin də qəhrəmanıdır. Beləliklə, əsərdə iştirak edən hekayəçilərin müxtəlif xarakterli olması söylənən hekayələrə də rəngarənglik gətirir.\n“Dekameron” əsərini Covanni Bokkaçço 1352-1354-cü illər arasında yazmışdır. Bu əsər İtaliyada bədii nəsrin əsasını qoymuşdur. O zamankı italyan həyatını geniş təsvir edən, dinə, mövhumata və tərki-dünya ideyalarını təbliğ edən kilsəyə öldürücü zərbə endirən “Dekameron” İntibah realizminin parlaq ifadəsini verən sənət abidələrindən biridir.\nQeyd: HTML'ə çevrilə bilməz!\nSəsvermə: Pis Yaxşı\nTəsdiqləmə kodunu daxil edin:\nEtiketlər: Dekameron, Covanni Bokkaçço,\nSifarişlərin Çatdırılması zamanı ödəniş şərtləri\nNecə alış veriş edim?!\nKİTABEVİM.AZ | Kitab və ofis ləvazimatlarının satışı © 2019\nPROYEKT.AZ heyəti tərəfindən hazırlanmışdır.


Magistraturaya hazırlaşanların nəzərinə – Səhifə 230466 – Yenicag.Az\nAna Səhifə Cəmiyyət Magistraturaya hazırlaşanların nəzərinə\nYeni Çağ Media Qrupu – Fevral 12, 2018 - 10:01\n￼2018/2019-cu tədris ili üçün Azərbaycan Respublikasının ali təhsil müəssisələrinin və Azərbaycan Milli Elmlər Akademiyasının magistraturalarına sənəd qəbulu günün sonunadək davam edəcək.\nDövlət İmtahan Mərkəzindən Yenicag.az-a verilən məlumata görə, qəbul imtahanında iştirak etmək üçün bakalavrların ərizələrinin qəbulu internet vasitəsi ilə aparılır. İmtahanda iştirak etmək üçün bakalavr Mərkəzin internet saytının ekabinet.dim.gov.az səhifəsində “Şəxsi kabinet” yaratdıqdan sonra ərizə vermək üçün tələb olunan məbləği (50 manat) “Şəxsi kabinet”indəki hesabına əlavə edir.\nBakalavr “Şəxsi kabinet”inin istifadəçi adı və parolundan istifadə etməklə 12 fevral saat 23:59-dək Mərkəzin internet saytının müvafiq səhifəsinə (http://eservices.dim.gov.az/erizemag/erize) daxil olub “Bakalavrın elektron ərizəsi” formasını doldurur və təsdiq edir.\nElektron ərizələrini DİM-də təsdiq etdirməli olan digər bakalavrlar isə tələb olunan sənədləri saat 17:00-dək Mərkəzin Yasamal rayonu, Mikayıl Müşfiq küçəsi 1M ünvanında yerləşən inzibati binasında yaradılmış Sənəd Qəbulu Komissiyasına təqdim etməklə ərizələrini təsdiq etdirməlidirlər.\nBu müəllimlər də diaqnostik qiymətləndirmədən keçiriləcək


Bakıda 400-ə yaxın piyada keçidi normalara uyğun qurulmayıb -\n5 İyul 2017 21:13\nBakıda 400-ə yaxın piyada keçidi normalara uyğun qurulmayıb - Video\nBakı Nəqliyyat Agentliyinin mütəxəssisləri tərəfindən paytaxt yollarındakı piyada keçidləri hərtərəfli təhlil edilib və bu qənaətə gəlinib ki, paytaxtın bir sıra, xüsusən də mərkəzi yollarında tıxacların yaranmasının səbəblərindən biri koordinasiyasız həyata keçirilən yol nişanlama və xətləmə işləridir.\nAzNews.az Xezerxeber-ə istinadən xəbər verir ki, agentliyin ictimaiyyətlə əlaqələr şöbəsinin müdiri Mais Ağayev deyir ki, bəzi yerli qurumlar özbaşına piyada keçidləri çəkib. Halbuki, Bakı şəhərində yol nişanlama və xətləmə işləri agentliyin və Dövlət Yol Polisinin razılığı ilə həyata keçirilməlidir.\nİşıqforla tənzimlənən 274 yol kəsişməsində nizamlanmayan piyada keçidi nişanlanma xətti çəkilib. 12 məntəqədə zolaq olsa da, yol nişanı quraşdırılmayıb.\nAgentlik piyada keçidləri ilə bağlı bu kimi ciddi nöqsanların aradan qaldırılması istiqamətində konkret addımların atılmasına başlayıb. Piyada və sürücülər də düzgün olmayan nişanlanma halları ilə bağlı 141 çağrı mərkəzinə məlumat verə bilərlər.


Balakəndə karantin qaydalarını pozanlar\n21:01 02 Dekabr 2021 Oxunub:300\nDİN-in Mətbuat Xidmətinin Şəki regional qrupundan AzVision.az -a verilən məlumata görə, tədbir zamanı ictimai nəqliyyat vasitələrində tibbi maskadan istifadə etməyən sərnişinlər, eləcə də sürücülər polis əməkdaşları tərəfindən müəyyənləşdirilib,onların barəsində inzibati tənbeh tədbirləri görülüb. Həmçinin, taksilərdə şəffaf arakəsmələr quraşdırmayan, eləcə də COVID-19 pasportu olmadan sərnişindaşıma ilə məşğul olan sürücülər inzibati məsuliyyətə cəlb ediliblər.\nRayon Polis Şöbəsinin əməkdaşları tərəfindən keçirilən nəzarət tədbirləri zamanı qapalı restoran və kafelərdə müştərilərin COVID-19 pasportu,eləcə də həmin obyekt sahibləri tərəfindən karantin rejiminin qayda və tələblərinə riayət edilib-edilməməsi yoxlanılıb. Yoxlamalar zamanı bir neçə obyektdə xidmət personalının tənəffüs yollarını qoruyan fərdi vasitələrdən istifadə etmədiyi aşkarlanıb.\nTeqlər: Balakən Cərimə\nPeruda uşaqların vaksinasiyasına başlanılır\n11 min manatının oğurlanması ilə bağlı polisə yalan danışdı


Azərbaycanda azad medianı inkişaf etdirmək prioritet istiqamətdir » Miq.AZ Azərbaycanda özəl xəbərlər, araşdırmalar, təhlillər və müsahibələrin tək ünvanı\nTarix: 31.07.2019 12:37\nƏsası böyük ziyalı Həsən bəy Zərdabi tərəfindən qoyulan milli mətbuatımız mürəkkəb təkamül yolu keçərək indiki inkişaf səviyyəsinə çatıb. Azərbaycan mətbuatı fəaliyyəti dövründə hər zaman ölkədə gedən mühüm ictimai-siyasi, iqtisadi və mədəni proseslərlə sıx şəkildə bağlı olub.\nÖtən əsrin sonlarında dövlət müstəqilliyinin bərpasından sonra, həyatın bir çox səhələrində, eləcə də mətbuatın inkişafında dönüş yarandı. Ulu öndər Heydər Əliyevin siyasi hakimiyyətə qayıdışı ilə respublikada plüralizm və söz azadlığını təmin etmək üçün mühüm tədbirlər həyata keçirildi. Azərbaycan mətbuatının sürətli tərəqqisi ölkəmizdə dünya standartlarına cavab verən müstəqil kütləvi informasiya vasitələrinin yaranmasını şərtləndirdi. Hüquqi, demokratik dövlət və vətəndaş cəmiyyəti qurmaq istiqamətində irəliləyən respublikamızda 4500-ə yaxın qəzet, jurnal, informasiya agentliyi və teleradio şirkətləri qeydiyyata alındı. Bununla bərabər, söz və mətbuat azadlığının qanunvericilik bazası möhkəmləndirildi, bu sahədə demokratikləşdirmə diqqət mərkəzində saxlanıldı, mətbuat üzərindən dövlət nəzarəti rəsmi şəkildə aradan qaldırıldı.\nYeri gəlmişkən, burada bir mühüm məqamı da xatırlatmaq istərdim. Bu dövrdə Azərbaycanda söz, fikir və mətbuat azadlığının bərqərar olunması üçün idarəçilik sisteminin təkmilləşdirilməsi önə çəkildi. Mətbuat və İnformasiya Nazirliyi ləğv edildi, kütləvi informasiya vasitələrinin yaranması və fəaliyyətinin hüquqi əsaslarının möhkəmləndirilməsi məqsədilə Mətbuat və Teleradio şuraları yaradıldı. Bir sıra qəzetlərin "Azərbaycan” nəşriyyatına olan borcları donduruldu, sonradan isə ləğv edildi.\nOnu da deyim ki, dahi öndərin mətbuata yüksək diqqət və qayğısı jurnalistlər tərəfindən də yüksək dəyərləndirildi. Ümummilli lider 2002-ci il martın 22-də "RUH” Azərbaycan Jurnalistləri Müdafiə Komitəsi tərəfindən "Jurnalistlərin dostu” mükafatına layiq görüldü.\nPrezident İlham Əliyev respublikaya rəhbərlik etdiyi son 16 il ərzində isə ölkəmizdə KİV-in sərbəst fəaliyyətinə, jurnalistlərin öz iradələrini azad şəkildə ifadə etmələrinə xüsusi diqqət yetirib. Möhtərəm dövlət başçımız milli mətbuatın qabaqcıl dövlətlərin mütərəqqi ənənələrinə əsaslanılmaqla, xalqın tarixi-milli xüsusiyyətlərini qorumaqla inkişaf etməsinə həssaslıqla yanaşıb, eyni zamanda, jurnalistlər üçün lazımi sosial şəraitin yaradılması, mətbuatın maddi-texniki bazasının möhkəmləndirilməsi məqsədilə mühüm addımlar atıb. Müxtəlif vaxtlarda mətbuat işçilərinə fəxri adların verilməsi, peşəkar mətbuat işçilərinin Azərbaycan Respublikası Prezidentinin fərdi təqaüdünə layiq görülməsi, KİV-ə maliyyə yardımı göstərilməsi ilə bağlı müvafiq sərəncamlar imzalayıb.\nDövlət başçısının hərtərəfli qayğısı nəticəsində Azərbaycanda kütləvi informasiya vasitələrinin inkişafına dövlət dəstəyi Konsepsiyası əsasında mühüm layihələr gerçəkləşdirilir. Bu gün Azərbaycanda bütün azadlıqlar, o cümlədən, mətbuat, söz və fikir azadlıqları tam təmin edilir. Respublikada genişzolaqlı internet sərbəst şəkildə fəaliyyət göstərir. Ölkəmizdə KİV nümayəndələrinin rahat və təhlükəsiz fəaliyyət göstərmələri üçün bütün şərait var. Son illərdə isə jurnalistlərin sosial məsələlərinin həlli istiqamətində mühüm layihələr uğurla reallaşdırılır, dövlət tərəfindən pulsuz olaraq yaşayış binaları inşa olunur və onlara verilir. Bu isə bir daha göstərir ki, ölkəmizdə KİV nümayəndələrinin yüksək səviyyədə fəaliyyət göstərmələri, azad mətbuatın təmin edilməsi ilə yanaşı, dövlətimiz jurnalistlərin mənzil-məişət məsələlərinin həlli, onların yaşayış şəraitinin yaxşılaşdırılmasına da xüsusi diqqətlə yanaşır. Ən əsası isə odur ki, bu tədbirlər ardıcıl xarakter daşıyır.\nEhtiyatda olan vətənpərvər zabitimiz dünyasını dəyişdi 20.05.2020 11:06\nTanınmış alim saxlanılan general-leytenantı MÜDAFİƏ ETDİ: "Azərbaycan Bayrağı” ordeni kavaleri 20.05.2020 13:07\nŞuşa inauqurasiyası, mən, qarğalar… 20.05.2020 10:53


Sepah terrorçuların mövqelərini hədəfə alıb\nYeni İntifazə və gənc Fələstin nəslinin iştirakı sionistlərin kabusudur\nApr 16, 2022 10:54\nİran İslam İnqilabı Keşikçiləri Korpusu SEPAH yaydığı bəyanatda, yeni İntifazənin yaranmasını və gənc Fələstin nəslinin müqavimət meydanında epik və cəsarətli iştirakını sionistlərin və onların regional və transregional tərəfdarlarının kabusu adlandırıb.\nMart 13, 2022 20:39\nİslam İnqilabı Keşikçiləri Korpusu- Sepah-ın ictimai əlaqələr şöbəsi bir bəyanatda sionistlərin şər və fitnə üzrə strateji mərkəzinin dəqiq raketlərlə vurulmasına işarə ilə vurğulayıb ki, hər hansı şər işin təkrarlanması sərt, qətiyyətli və dağıdıcı cavabla üzləşəcək.\nİran yeni uzaqmənzilli qanadlı raketini təqdim edib\nFev 09, 2022 19:39\nİran İslam İnqilabı Keşikçiləri Korpusu Sepah "Xeybər Şekən" adlı yeni strateji uzunmənzilli raketi nümayiş etdirib.\nSepah-ın hərbi təlimlərə göndərilmiş eskadrası Bəndər-Abbasda lövbər atıb\nYan 25, 2022 12:30\nSepah-ın dəniz qoşunlarının mürəkkəb «Dəniz təhlükəsizliyi qurşağı» təlimlərinə göndərilmiş eskadrası Bəndər-Abbasda lövbər atıb.\nSepah-ın baş komandanı: "Düşmən İranın koronavirusla mübarizədə məğlub olacağını düşünürdü"\nYan 10, 2022 22:10\nİran İslam İngilabı Keşikçiləri Korpusu Sepah-ın baş komandanı vurğulayıb: "Düşmən İranın koronavirusla mübarizədə məğlub olacağını düşünürdü".\nQaani: Şəhid Süleymaninin intiqamını öz üslublarımızla alacağıq\nYan 05, 2022 12:45\nSepahın Qüds Korpusunun kamandanı bəyan edib ki, şəhid Süleymaninin intiqamı mütləq alınacaqdır.\nHərbi təlimlərdə eyni vaxtda 16 ballistik raket atılıb\nDek 25, 2021 06:24\nSepah-ın Böyük Peyğəmbər(s.ə.s.)-17 birgə hərbi təlimlərinin yekun etapında eyni vaxtda müxtəlif dərəcələrdən olan 16 ballistik raket atılıb və öncədən təyin edilmiş hədəflər məhv edilib.\nReal əməliyyatla raket təlimləri arasındakı fərq\nDek 24, 2021 18:01\nSepah-ın baş komandanı real əməliyyat ilə bu qüvvələrin raket təlimləri arasındakı fərqi raket atışı cəhətlərinin dəyişməsində görüb və xəbərdarlıq edibdir ki, düşmənlər öz söz-söhbətlərində diqqətli olsunlar.


Webmail nədir? - Hostart.AZ\nZaur Aliyev / 01.09.2021\nWebmail internet bağlantısı olan bir kompüter və ya başqa cihaz vasitəsilə e-mail hesablarınızı Outlook və alternativ proqramlardan istifadə etmədən idarə edə biləcəyiniz e-mail sistemidir. Normal şərtlərdə bir e-mail ünvanını idarə etmək üçün Thunderbird və ya Outlook kimi mail proqramlarını quraşdırmağınız lazımdır. Lakin, Webmail vasitəsilə Microsoft Edge, Chrome, Mozilla və ya başqa brauzer üzərindən mail hesabınıza daxil ola bilərsiniz.\nWebmail niyə bu qədər məşhurdur?\nWebmail bir çox böyük firmaların yazışma və məlumat mübadiləsi üçün istifadə etdiyi mail sistemidir. Bundan başqa webmail vasitəsilə e-mail məktublarını oxumaq, göndərmək, cavablamaq, yönləndirmək, qovluqlar şəklində qruplaşdırmaq və əlavələri qeyd etmək mümkündür. Webmail sistemi bütün e-maillərinizi serverdə saxlayır və sizə e-mail hesabınıza daxil olmağınız üçün web səhifəsi təqdim edir. E-mail ünvanınızı və şifrənizi daxil edərək webmail sisteminin web səhifəsindən hesabınıza asanlıqla daxil ola bilərsiniz.\nNiyə Webmail istifadə etməliyik?\nWebmailin ən böyük avantajlarından biri, internetə qoşula bilən kompüter və ya digər cihazlar vasitəsilə webmail platformasına daxil ola bilməyinizdir. Bütün e-mail məktublarınız siz onları silənə qədər serverdə saxlanılır. Webmail e-mail hesablarını davamlı olaraq yoxlamayan, kompüteri olmayan və ya davamlı səyahət edən şəxslər üçün yaxşı seçimdir. Bir çox webmail sistemini istifadə etmək üçün web səhifəsinə daxil olmağınız və hesabınıza daxil olmaq üçün e-mail ünvanı və parolunuzu daxil etməyiniz kifayətdir.\nWebmail istifadə etmək üçün davamlı internet bağlantısı şərtdir. Bu səbəblə oflayn mesaj yükləmək və ya arxivləmək mümkün deyil. İnternet olmadan brauzeriniz e-mail interfeysini yükləyə bilmədiyi üçün oflayn şəkildə e-mail məktublarınızı oxuya bilməzsiniz.\nOur technicians can provide you with the best custom made server solutions on the market, no matter whether you are a freelancer, small business or large enterprise.


Pərvin Abıyeva: "Qardaşım mənimlə fəxr edir..." » QaynarXeber.Com\nQardaşım mənimlə fəxr edir. Onun bacısı heç kimin haqqını tapdalamır, heç kimi pozğunluğa cəlb etmir, hamıya yaxşılıq edir. Onun mənimlə fəxr etmək üçün çox səbəbi var.\nAktrisa İnstaqram-da canlı yayımda izləyicilərinin suallarını cavablandırıb. O, seriallara çəkilməməsinin səbəbini açıqlayıb:\n"Rejissor və ya prodüser çağırır, danışırsan, hər şeyi izah edir. Maaşa gələndə qalır. Deyirəm ki, aya 3 min manat, bölüm başına 500 manat istəyirəm. Ayın hər günü çəkiliş olmur. Cavab verirlər ki, bizim sizə verəcəyimiz maaş min manatdır. Buna gülürəm ki, min manata mən ilk serialda çəkildim. Sonra dedim ki, bitdi serial. Çəkilişlər soyuq məkanda aparılır, donuruq. Elə səhnələr olur ki, səhərə kimi davam edir. Yuxusuz qalırsan, qrim üzünü məhv edir. Əsəblərin pozulur.\nYeməklər mədəni xəstə salır. İlin sonunda görürsən ki, əsəblərin, mədən, təzyiqin, dərin artıq o deyil. Ayda aldığın min manat nəyə çatır? Ancaq müalicəmə gedəcək. Özümə qadağa qoydum ki, tələb etdiyim maaş olmayana qədər oynamayacam. "Bacanaqlar"dan başqa heç yerdə 4 ildir yoxam. Mənimlə işləməyi çox istəyirlər, reytinqə görə. Çox tanınmayan aktrisanı çəkəcək, səhifəsində on min görəcək. Pərvin paylaşsa isə 780 mindən çox adam baxacaq, reytinq qalxacaq".\nRuslan Nəsirli Razi Nurullayevi necə ifşa etdi?


Dəyirmi bazalı Çin Hamam Şüşə Rəfləri İstehsalçılar və Təchizatçılar - Aishangjia\nBu yuvarlaq altlıqlı vanna otağı üçün şüşə rəf, hamam üçün ən populyar aksesuar məhsullarıdır, yüksək keyfiyyətli polad xammaldan hazırlanır və yüksək keyfiyyətli və yüksək səviyyəli atributlarla məhsul yığılmazdan əvvəl ciddi səth emalından keçir, Onlar mehmanxana və ailədə vəhşicəsinə istifadə olunur. Fabrikimiz müxtəlif növ metal məmulatların istehsalında zəngin təcrübəyə malikdir, məlumdur ki, məhsullarımızın keyfiyyəti Çində ən yaxşısıdır.\nOtel və ailə üçün istifadə edilən yuvarlaq altlıqlı vanna otağı şüşə rəfinin məhsulu indi günlərdə çox populyardır. Müxtəlif növ səth müalicələri ilə təmin edilə bilən məhsullar.\nBu yuvarlaq altlıqlı vanna otağı üçün şüşə rəf üçün səth prosedurlarının fərdiləşdirilməsinə icazə verilir, biz istədiyiniz rəngləri, eləcə də istədiyiniz üslubu edə bilərik.\nDaima yuvarlaq altlıqlı ən yüksək keyfiyyətli vanna otağı şüşə rəfini istehsal etmək və ən yüksək səviyyəli həyat sürmək bizim israr etdiyimiz hədəflərdir və həmişə belə olmuşuq.\nSeksual Tags: Dəyirmi bazalı vanna otağı şüşə rəfi, Topdansatış, Xüsusi, Çin, Zavod, Ən Yeni, Keyfiyyət, Qabaqcıl, İstehsalçılar, Təchizatçılar


Oğru aləminin əfsanəsi Zerkalo Klara: Atası Atatürkün dostu, özü Lotu Bəxtiyarın düşməni idi - VİDEO\n14:12 20 Oktyabr 2018\n“Qara Volqa”nın üzvü olan məşhur qadın oğru 32 illik məhbus həyatı yaşamış Zerkalo Klaranın həyat yolu olduqca maraqlı hadisələrlə zəngindir.\nZerkalo Klara adı ilə tanınan əsil adı Klara Yusifzadə olan qadın Azərbaycanın tanınmış oğrusudur. 1934 ildə məşhur inqilabçı Ağababa Yusifzadənin qızı olaraq dünyaya gəlib.\nAtası ona Klara adını məşhur alman siyasətçisi Klara Setkinin şərəfinə verib. Klaranın dediyinə görə anası ömrünün sonuna qədər adını doğru tələffüz edə bilməyərək ona “Qlara” deyirmiş. Səfirlikdə işləyən Ağababa Yusifzadə isə Mustafa Kamal Atatürklə şəkili olan 2-3 nəfər azərbaycanlıdan biridir. Klaranın atası 1937- ci ildə Mircəfər Bağırov tərəfindən güllələnib. Zerkalo Klara sovet rejiminə qarşı çıxaraq onlardan qisas alıb. 15 yaşında olanda ilk dəfə məhbus həyatını yaşayıb. Klara cinayətkardan çox cinayət aləminin “avtoritet”lərindən idi. Ömrünün 32 ilini həbsdə yaşayıb. O, illər əvvəl verdiyi müsahibədə bildirmişdi ki, onu Azərbaycandan kənardakı məhbus evlərinə göndərirlər. Səbəbini bilməsə də, bu, belə olub. O, Azərbaycanın hüdudlarından kənarda cəzasını çəkən zaman gözlərinin ışığını da itirib. Taşavuzda –Qırğızıstanda adamyeyənlərin koloniyasında yatan “avtoritet” onlardan çox şey öyrəndiyini demişdi.\nZerkalo Klara 50-60-cı illərdə “Pəncəli Aslan” və “Paxan” ləqəbləriylə tanınan şəxslərin rəhbərlik etdiyi “Qara Volqa”nın fəal üzvü olub. Bu “banda” 50-ci illərdə Bakının ən məşhur oğru dəstəsi olub. Başçıların qadın olması, banda ələ keçirildikdən sonra məlum olub. Klara həbsdən çıxndan sonra şəxsiyyət vəsiqəsində Yusifzadə Klara Ağababa qızı yerinə “oğlu” yazdırıb.\nZerkalo Klara kişi qeyrətli qadın “Pristupnik” olub. Lotu Bəxtiyarın qadın cinayətkarlar və əsasən də Zerkalo Klara haqqında bir kəlmə sözü olub: Batya deyib ki, “Qadından Oğru olmaz”.\nAmma Pristupni Mirdə öz əməlləri ilə, zəhmətlərinə görə onları “Vorovixa” kimi qəbul ediblər! Zerkalo Klara 50-60-cı illərdə “Pəncəli Aslan” və “Paxan” ləqəbləriylə tanınan şəxslərin rəhbərlik etdiyi “banda”nın üzvü olub. Həmin məşhur “banda” Azərbaycan tarixində Cəmşid Əmirovun “Qara Volqa” əsəri ilə tanınıb.\nDaha sonra onun haqqında deyilən fikilərdən biri də, barmaq izlərinin olmaması idi. Öz arxasında heç bir iz qoymayan cinayətkar anadan gəlmə barmaq izi olmayıb. Robin Qud misalı Zerkalo Klarada törətdiyi cinayətlərdən savayı, həm də kasıblara, yoxsullara kömək etməyi ilə də məşhur idi.\nKlaranın iki oğlununda şəhid olduğu deyilsə də, bu haqda dəqiq məlumat yoxdur. Qadın oğru haqqında maraqlı faktlardan biri də, 70-80 -ci illərin şanson ifaçısı Aydınçik adi ilə tanınan Aydın Vəliyevin analığı olmasıdır. Aydınçikin ata bir ana ayrı qardaşı İskəndər müsahibələrin birində anası Klara ilə fəxr etdiyini bildirmişdi.\nƏfsanəvi Zerkalo Klara 2011-ci ilin noyabr ayında vəfat edib.\nAraşdırmaçı jurnalist Həmid Herişçinin Zerkalo Klara haqqında səsləndirdiyi maraqlı fikirləri təqdim edirik:\nAçar sözlər: #ogru_aləmi #zerkalo_klara #video


"Sinopharm" peyvənd istehsalı gücünü illik 1 milyard dozaya çatdıracaq - AZƏRTAC – Azərbaycan Dövlət İnformasiya Agentliyi\n"Sinopharm" peyvənd istehsalı gücünü illik 1 milyard dozaya çatdıracaq\nPekin, 22 fevral, AZƏRTAC\nÇinin iki ən iri vaksin istehsalçılarından olan "Çin milli əczaçılıq qrupu" ("Sinopharm") COVID-19 virusu əleyhinə peyvənd istehsalı gücünü illik bir milyard dozaya çatdıracaq.\nAZƏRTAC xəbər verir ki, bunu şirkətin rəhbəri Liu Cincen Çin Mərkəzi Televiziyasına müsahibəsində deyib. "Sinopharm"ın mütəxəssislərinin COVID-19 virusu əleyhinə hazırladıqları inaktiv peyvəndin ölkədə kütləvi istehsalına icazə verildiyini söyləyən Liu Cincen bildirib ki, indiyədək şirkətin istehsalı olan 34 milyon doza peyvənd Çində istifadə olunub, təxminən 10 milyon doza isə xarici ölkələrə göndərilib.\n"Bizim Pekindəki əsas vaksin istehsalı müəssisəmizin illik peyvənd buraxılış gücü cari il üzrə bir milyard dozaya çatacaq", - deyən şirkət rəhbəri əlavə edib ki, bu rəqəm bazarı təchiz etməyə imkan verəcək. O, şirkətin tabeliyindəki "Uxan bioloji məhsullar institutu"nda da vaksin istehsalı üçün müvafiq dövlət qurumlarından müsbət cavab alınacağı təqdirdə, müəssisənin ildə 100 milyon doza peyvənd istehsal edə biləcəyini deyib.\nQeyd edək ki, Avropa, Asiya və Latın Amerikasından təxminən 40 ölkə Çin istehsalı olan 500 milyon dozadan çox COVID-19 peyvəndini sifariş ediblər. "Sinopharm" və "Sinovac" şirkətlərinin istehsalı olan peyvəndləri fövqəladə istifadə üçün təsdiq edən ölkələrdən Türkiyə, Pakistan, Misir, Birləşmiş Ərəb Əmirlikləri, Serbiya, Macarıstan, İndoneziya, Braziliya və s. artıq bu vaksinlərin tətbiqinə başlayıb. Yanvarın 18-dən Azərbaycanda COVID-19 virusuna qarı başlayan vaksinasiya prosesində isə Çinin "Sinovac" şirkətinin istehsalı olan "CoronaVac" peyvəndindən istifadə olunur. Hər 2 şirkətin istehsalı olan peyvəndlər təsirsiz hala gətirilmiş (inaktivləşmiş) vaksinlərdir. Bu peyvəndlərin hazırlanmasında orqanizmdə ciddi xəstəliyə və ya əks-təsirə səbəb olmadan bədənin immunitet sistemini virusa məruz qoymaq üçün öldürülmüş virus hissəciklərindən istifadə olunub. "Sinovac" şirkəti də bir müddət əvvəl açıqlama yayaraq, СOVID-19 virusu əleyhinə peyvənd istehsalı gücünü illik bir milyard dozaya çatdıracağını bəyan edib.\nAZERTAG.AZ :"Sinopharm" peyvənd istehsalı gücünü illik 1 milyard dozaya çatdıracaq


Bakı balans siyasətindən imtina edir? - ŞƏRH\n16:15 07-06-2022 | 179 | Siyasət\nƏvvəla, onu deyim ki, Prezidentin köməkçisinin ABŞ-a səfəri gözlənilirdi. Məsələ ondadır ki, rəsmi Vaşinqton son illər ərzində Azərbaycana qarşı mövqeyini kəskin surətdə dəyişib. Təsadüfi deyil ki, ilin əvvəlindən bu günə qədər ABŞ Prezidenti Co Bayden Azərbaycan Respublikasının Prezidenti İlham Əliyevə üç təbrik mesajı məktubu göndərib. İlk başda çox sadə bir hadisə kimi görünsə də əslində belə deyil. Belə ki, hazırda 200-ə yaxın ölkə var və ABŞ heç də bütün ölkələrin rəsmi bayramlarında həmin ölkənin prezidentinə, xalqına təbrik göndərmir. Ənənəvi anqlo-sakson diplomatiyasının spesifik cəhətlərindən biri olan bayram təbriki edən ölkənin təbrik ünvanlanan ölkəyə verdiyi qiymətin, dəyərin göstəricisidir. İndiki məqamda rəsmi Vaşinqtonun Bakıya marağının artmasının bir neçə səbəbi var:\nBirincisi, 44 günlük müharibə sonrası Azərbaycanın Cənubi Qafqazda siyasi reallıqları əsaslı surətdə dəyişib. İkincisi, Azərbaycan NATO-nun aparıcı ölkələrindən olan Türkiyə ilə münasibətlərini ittifaq səviyyəsinə qədər yüksəldib. Üçüncüsü, Türkiyə-İsrail münasibətləri 15 ildən sonra yenidən normallaşma mərhələsinə qədəm qoyub və rəsmi Bakı iki ölkə münasibətlərinin normallaşmasında pərdəarxası vasitəçi ölkə idi. Dördüncüsü, ABŞ başa düşür ki, Avropa İttifaqının Rusiya qazından birbaşa və ya tədricən imtinası mümkün deyil. Buna görə də alternativ ölkələrə ehtiyac var. Hazırda bir neçə ölkənin adı çəkilsə də Vaşinqton üçün ən məqbul ölkə məhz Azərbaycandır. Azərbaycanın geosiyasi mövqeyi digər alternativ ölkə olan Türkmənistana həm dövlət səviyyəsində, həm də regional olaraq yaxın olması və nəhayət TAP, TANAP kimi enerji layihələrini müharibə reallıqlarına baxmayaraq qısa zamanda yekunlaşdırması Vaşinqtonun diqqətindən yayınmayıb. Yuxarıdakı səbəbləri nəzərə alsaq Hikmət Hacıyevin çantasında birdən çox mövzunun olduğunu demək olar. Bakı bu səfərlə Baydenin təbrik məktubu üzərindən verdiyi mesajlara müsbət baxdığını qarşı tərəfə çatdırır. Bununla Bakının belə hər mövzuda ABŞ-la ortaq düşünmədiyi də aydındır. Misal üçün Azərbaycan xarici siyasətinin prioriteti olan balans siyasətindən imtina etmək istəmir. Daha fərqli desək ABŞ-ın qərb blokuna hələlik qoşulmaq istəmir. Rəsmi Bakı indiki məqamda balans siyasətini qoruyaraq ABŞ-la münasibətləri ən azından Rusiya səviyyəsinə gətirmək, bu yolla da həm Kremlə qarşı alternativinin olduğu təəssüratını yaratmaq, həm də milli maraqları naminə ABŞ-la bəzi məsələlərdə razılaşmaq istəyir. Bakının Vaşinqtondan gözləntiləri Aydın məsələdir ki, ABŞ supergüc ölkədir və bütün sahələrdə imkanları genişdir. Rəsmi Bakı üçün belə bir ölkə ilə münasibətləri inkişaf etdirmək hər zaman vacibdir. Bununla belə Hikmət Hacıyevin Ceyk Sallivanla görüşü əsnasında müzakirə edə biləcəyi bir sıra spesifik mövzular var. Avropa İttifaqının Rusiya qazından birbaşa və ya tədricən imtinası mümkün olmadığını başa düşən ABŞ Azərbaycanın Avropaya qaz nəqlini artırmasını istəyir, ancaq Bakının mövcud imkanları Vaşinqtonun istəklərini qarşılamır. Xüsusilə də TAP və TANAP layihələrinin indiki potensialı buna uyğun deyil.\nHesab edirəm bu istiqamətdə ABŞ və Qərbin texnologiya və investisiya dəstəyinə ehtiyac var. İki ölkə arasında münasibətlərin inkişaf etməsi fonunda rəsmi Bakı Vaşinqtondan həm də 1992-ci ildə erməni lobbisinin təşəbbüsü ilə ABŞ Konqresi tərəfindən "Azadlığa Dəstək" aktına qəbul edilən və Azərbaycana Amerikanın birbaşa dövlət yardımını yasaqlayan 907-ci düzəlişi ləğv etməsini istəyə bilər. Düzdür, 907-ci düzəlişə müvəqqəti moratorium qoyulsa da bu düzəlişin büsbütün ləğvi mənasına gəlmir. Rəsmi Bakı ilk növbədə bu düzəlişin ləğvi istiqamətində səyləri artırmalıdır. Hesab edirəm bu, gələcəkdə rəsmi Bakının balans siyasətinə təsir edə bilər. Azərbaycan bərpa prosesi fonunda Qərb və ABŞ şirkətlərinin Azərbaycana cəlbinə, eyni zamanda bu ölkələrin işğaldan azad edilən ərazilərə investisiya qoymasına çox çalışır. Bu məsələnin də tərəflər arasında müzakirə edilməsi mümkündür.


İnsanın Bir Damlasını Belə Meydana Gətirə Bilmədiyi Nemət: Su | dusunek.com\nƏsas səhifəİnsanın Bir Damlasını Belə Meydana Gətirə Bilmədiyi Nemət: Su\nOktyabr 31, 2010 Noyabr 7, 2010 fayuu ELM NƏ DEYİR?atmosferdeki su,buz,denizler,ekvator,fizika qanunları,gece ile gunduz arasindaki istilik ferqi,hipotalamus,laboratoriya,okeanlar,su,suyun donmasi,suyun möcüzəvi xüsusiyyətləri,suyun mocuzevi xususiyyetleri,suyun termal xususiyyeti,termal\nİnsanın əlində bütün xammallar olmasına baxmayaraq, meydana gətirə bilmədiyi ən böyük nemətlərdən biri “su”dur. Həyat üçün ən böyük ehtiyac olan su, insanlara Allah tərəfindən hazır olaraq təqdim edilmişdir. Suyun meydana gəlməsini bir laboratoriyada müşahidə edə bilməz, onu meydana gətirə bilmərik. Su, dünyanın meydana gəlişi əsnasında xüsusi olaraq meydana gəlmiş və canlılara təqdim edilmişdir. O vaxtdan bu vaxta kimi canlıların həyatda qalmasını təmin edən su, həmin o sudur.\nSusuz həyatın mövcud olması mümkün deyil. Su, həyatın əsas ünsürü kimi Allahın xüsusi olaraq yaratdığı, hər növ fiziki və kimyəvi xüsusiyyəti ilə həyat üçün var etdiyi bir maddədir. Yer üzündəki milyonlarla növ canlı bu su sayəsində həyatlarını davam etdirir, həyat üçün lazımi tarazlıqlar da suyun varlığı sayəsində davamlılığını qoruyur.\nSu, bilindiyi kimi iki hidrogen və bir oksigen atomunun birləşməsi nəticəsində yaranan molekuldur. Təbiətdə oksigen və hidrogen atomlarına çox miqdarda rast gəlinir. Amma bunlar heç zaman bir anda bir-birlərinə bağlanaraq suyu meydana gətirməzlər. Hidrogen və oksigen atomlarının biryerə gələrək suyu meydana gətirmək üçün sürətlə toqquşmalıdırlar. Toqquşma əsnasında hidrogen və oksigen atomlarını meydana gətirən bağlar zəifləyir və bu atomlar yeni bir molekul olan suyu meydana gətirmək üzrə birləşirlər. Suyu meydana gətirmək üçün zəruri olan bu toqquşma, ancaq çox yüksək temperaturda və yüksək enerji səviyyəsində baş verir. İndi yer üzündə suyu meydana gətirəcək qədər yüksək istilik yoxdur. Bu səbəbdən də yeni su molekullarının meydana gəlməsi qeyri-mümkündür. Dünyada hal-hazırda mövcud olan, içdiyimiz, istifadə etdiyimiz, dənizləri, okeanları meydana gətirən su, dünyanın yaradılışı dövründəki yüksək istilik nəticəsində yaranan sudur. Ancaq suyun möcüzəvi xüsusiyyətləri bunlarla məhdud deyil.\nSuyun heyran edici xüsusiyyətləri\nSuyun xüsusilə istiliklə əlaqədar (termal) xüsusiyyətləri dünyada həyatın davamlılığında böyük rol oynayır. Bunlardan bir neçəsini belə qeyd edə bilərik:\nÜstdən Donma Xüsusiyyəti: Bizə məlum olan bütün mayelər istilikləri azaldıqca sıxılır, həcmini itirir. Həcm azalınca sıxlıq artır, bu sayədə soyuq olan hissə daha ağır hala gəlir. Buna görə maye maddələrin bərk-qatı halları, maye hallarına görə daha ağırdır. Amma su, bizə məlum olan bütün mayelərin əksinə, müəyyən bir istiliyə (+4°C-yə) enənə qədər sıxılır, daha sonra birdən-birə genişlənməyə başlayır. Donduğunda isə daha da genişlənir. Bu səbəblə suyun qatı halı, maye halından daha yüngüldür. Yəni buz, əslində “normal” fizika qanunlarına görə suyun dibinə batmalıykən, əksinə buz su üstündə üzür. Suyun bu xüsusiyyəti dünyadakı dənizlər üçün çox əhəmiyyətlidir. Əgər bu xüsusiyyət olmasa, yəni buz suyun üzərində üzməsə, dünya üzərindəki suyun böyük hissəsi tamamilə donacaq, göllərdə və dənizlərdə heç bir həyat qalmayacaqdı.\nGizli istilik xüsusiyyəti: Buz əridiyində ya da su buxarlaşdığında, ətrafdan istilik çəkilir. Bunun tərsi reallaşdığında isə, çölə istilik verilir. Bu, “gizli istilik” olaraq tanınan anlayışdır. Bütün mayelərin gizli istilikləri vardır. Ancaq suyun gizli istiliyi, bildiyimiz bütün mayelərin ən yüksəyi sayıla bilər. Bundan əlavə suyun “termal tutumu”, yəni suyun istiliyini bir dərəcə artırmaq üçün lazım olan istilik miqdarı, bildiyimiz digər mayelərin bir çoxundan yüksəkdir.\nİstilik fərqini tarazlıqlama xüsusiyyəti: Suyun gizli istiliyinin və termal tutumunun digər mayelərə görə çox yüksək olması da dənizlərin quru sahələrə görə daha gec istilənib daha gec soyumalarını təmin edir. Bu səbəblə Dünyada quru üzərindəki temperatur fərqi ən isti yer ilə ən soyuq yer arasında 140°C-yə qədər olarkən, dənizlərin istilik fərqliliyi ən çox 15-20°C arasında dəyişir. Eyni vəziyyət gecə-gündüz arasındakı istilik fərqində də yaşanır. Quruda gecə ilə gündüz arasındakı fərq quraqlıq ərazilərdə 20-30°C-ye qədər yuksələrkən, dənizlərdə ən çox bir neçə dərəcəlik bir istilik fərqi olur. Sırf dənizlər deyil, atmosferdəki su buxarı da böyük tarazlıq yaradır. Gecə ilə gündüz arasındakı istilik fərqinin, su buxarının çox az olduğu səhra və çöllərdə daha çox, dəniz iqlimi olan yerlərdə isə daha az olması bu səbəblədir.\nİstilik çatdırmaq xüsusiyyəti: Bundan əlavə suyun termal keçiriciliyi, yəni istiliyi ötürmək qabiliyyəti də bizə məlim olan bütün mayelərdən ən az dörd qat daha yüksəkdir. Buzun və qarın termal keçiricilikləri isə aşağıdır. Suyun bu xüsusiyyəti də çox böyük əhəmiyyət kəsb edir. Buz, havadakı soyuğu altındakı su təbəqəsinə çox az ötürür. Beləcə çöldəki hava -50°C olsa belə dənizin üstündəki buz təbəqəsinin qalınılığı 1-2 metri keçməyəcək. Morjlar, pinqvinlər və digər qütb heyvanları bu sayədə dənizin üstündəki buzu deşib altdakı suya çata bilirlər.\nSuyun bu özünə xas termal xüsusiyyətləri sayəsində, qış ilə yaz ya da gecə ilə gündüz arasındakı istilik fərqi daim insanların və digər canlıların yaşaya biləcəyi sərhəddədir. Dünya üzərindəki su miqdarı quruya nisbətlə daha az olsaydı, gecə ilə gündüz temperaturlar arasındakı fərq çox artacaq, yerin böyük qisimi səhralığa- çölə dönəcək və yaşamaq qeyri-mümkün hala gələcək, ya da çox çətinləşəcəkdi.\nOkeanların varlığını düşünək. Okeanlar günəş şüalarını qurudan daha az əks etdirir, beləcə qurudan daha çox günəş enerjisi alır, amma bu istiliyi öz içində balanslı şəkildə paylayır. Bu sayədə okeanlar daha isti olan ekvator bölgələrini sərinləşdirərək həddindən artıq isti olmalarına, qütb bölgələrinin soyuq sularını da istilədərək həddindən artıq soyuq olmalarına və bunun nəticəsində də tamamilə donmalarına mane olur. Əgər belə olmasaydı nə olardı?\nSu “Normal” davransaydı nə olardı?\nSu “normal” davransaydı, bütün digər mayelər kimi onun da istilik itkisinə paralel olaraq sıxlığı artsaydı, yəni buz suyun dibinə batsaydı nə olardı?\nBu vəziyyətdə okeanlar, dənizlər və göllərdə, donma altdan başlayacaqdı. Altdan başlayan donma, səthdə soyuğu kəsəcək buz təbəqəsi olmadığı üçün, yuxarı doğru davam edəcəkdi. Bu halda dünyadakı göllərin, dənizlərin və okeanların böyük hissəsi nəhəng buz kütləsi halına gələcəkdi. Dənizlərin səthində yalnız bir neçə metrlik bir su təbəqəsi qalacaq və havanın istiliyi artsa belə, dibdəki buz əsla əriməyəcəkdi. Belə bir Dünyanın dənizlərində heç bir canlı yaşaya bilməzdi. Dənizlərin ölü olduğu bir ekoloji sistemdə quru canlılarının varlığı da mümkün ola bilməzdi. Qısacası Dünya, əgər su “normal” davransaydı, ölü bir planet olacaqdı.\nSuyun niyə “normal” davranmadığı, yəni 4°C-yə qədər sıxıldıqdan sonra niyə birdən-birə genişlənməyə başladığı isə, heç kimin cavablandıra bilmədiyi bir sualdır. Bir neçəsini sadaladığımız bu xüsusiyyətlər, bu mayenin insan həyatı üçün xüsusi olaraq yaradıldığını göstərməkdədir. Başqa heç bir planetdə belə bir su kütləsinin olmaması, bunun yalnız Dünyada olması əlbəttə ki təsadüfi deyil. İnsan həyatı üçün xüsusi olaraq yaradılan Dünya, yenə xüsusi olaraq yaradılmış suyla canlandırılmışdır. Bütün canlılar üçün böyük bir nemət olaraq suyu yaradan Allahdır.\nAllah Vaqiə surəsində belə buyurur:\n“ Bəs içdiyiniz suya nə deyirsiniz? Onu buluddan endirən sizsiniz, yoxsa Biz?! Əgər istəsəydik, onu acı (bir su) edərdik. Elə isə niyə (Allahın nemətlərinə) şükür etmirsiniz?“ (Vaqiə Surəsi, 68-70)\nSuyun mövcudluğu üzərində düşünməyin əhəmiyyəti\nGünəş sistemindəki digər 63 göy cisimindən heç birində həyatın təməl şərti olan su yoxdur. Halbuki yer səthinin böyük hissəsi sularla örtülüdür. Okeanlar və dənizlər, Yer səthinin cəmi dörddə üçünü tutur. Digər tərəfdən qurularda da çox sayda göl və çaylar vardır. Yüksək dağların zirvələrini örtən qar isə suyun donmuş halıdır. Dünyadakı suyun əhəmiyyətli bir hissəsi də səmadadır. Buludların hər birində minlərlə, bəzən milyonlarla ton su olur. Bu suların bir qisimi də bir mddət sonra damlalar halında yerə enir, yəni yağış olur. Bu an tənəffüs etdiyimiz havanın içində də müəyyən miqdarda su buxarı vardır.\nYağışlar, dənizlər, çaylar, axar sular, okeanlar, kranı açdığınızda axan içdiyimiz su… İnsanların böyük qismi suyun varlığına o qədər vərdiş edib ki yer üzünün böyük hissəsinin sularla əhatəli olmasının əhəmiyyətini bəlkə də heç düşünmür. Halbuki su kosmosda həqiqətən də çox nadir halda rast gəlinən bir tərkibdir. Bu səbəblə bizə məlum olan bütün göy cisimlərinin içində yalnız Dünyada suyun mövcud olması, həm də bu suların içilməyə yararlı xüsusiyyətdə olması son dərəcə möcüzəvi bir haldır.\nİnsan qidasız 1-2 həftə yaşaya bildiyi halda su içmədən 3-4 gündən daha çox yaşaya bilməz. 55-75%-i sudan ibarət olan insan bədənində, tərləmə və tənəffüs kimi fəaliyyətlərlə gündə 2-3 litr su itirilir. İtirilən su, susama hissinindən sonra içilən su ilə kompensasiya edilir.\nBədənimizdəki su dedektivi hipotalamus\nBədənimizdə, insan orqanizmi üçün bu çox əhəmiyyətli olan suyun miqdarında gün ərzində reallaşan ən kiçik dəyişiklikləri də hiss edən sistemlər var. Bunların ən əsası, beynimizin noxud dənəsi böyüklüyündə olan hipotalamus deyilən hissədir. Hipotalamus, qanda su nisbəti azaldığında bunu dərhal hiss edir və buna qarşı hipotalamusun alt hissəsində yerləşən 1 sm3 böyüklüyündəki hipofiz adlı vəz, “ADH” adlı bir hormon ifraz edir.\nBu hormon qan dövranı ilə uzun bir səfərə çıxır və böyrəklərə çatır. Böyrəklərdə eynilə bir kilidin bir açara uyğunluğu kimi məhz bu hormona uyğun xüsusi qəbuledicilər var. Hormonlar bu alıcılara çatdıqları anda böyrəklərdə dərhal suya qənaəti maksimum həddə çatdırılır və suyun ifrazı aşağı səviyyəyə endirilir.\nƏgər hipofiz hormonu və bu hormonun gətirdiyi “su istehlakını azaldın” əmrini anlayıb tətbiq edən böyrək hüceyrələri olmasaydı, susuzluqdan ölməmək üçün gündə 15-20 litr su içmək məcburiyyətində qalardıq.\nSu, bütün canlılar üçün olduğu kimi insanlar üçün də ən əhəmiyyətli həyat qaynağıdır. Bədən istiliyinin nizamlanması, qida maddələri və oksigenin daşınması, tullantı maddələrin hüceyrələrdən uzaqlaşdırılması və həzmin asanlaşdırılması kimi insan bədənində reallaşan demək olar ki hər prosesdə iştirak edir. Bundan əlavə orqan və hüceyrələrin qorunmasını təmin edir. Məsələn hüceyrələrimizi əhatə edən suyun yalnız iki faizini itirdiyimizdə təxminən 20%-lik bir enerji itkisinə məruz qalarıq və bu da əldən düşməyimizə, yorğunluq hiss etməyimizə səbəb olar. Yalnız bu belə suyun insan həyatında nə qədər əhəmiyyətli olduğunu anlamaq üçün kifayətdir.\n← Hər İşimizdə Necə Allaha Yönələ Bilərik?\nÖz-özünü Təmir Edə Bilən Tək Orqan: Qaraciyər →\n“İnsanın Bir Damlasını Belə Meydana Gətirə Bilmədiyi Nemət: Su” üzərinə 2 şərh\nFevral 7, 2011 tarixində, saat 09:33\nAvqust 19, 2011 tarixində, saat 18:10\nTeshekkurler! Suyun emele gelme prosesi heqiqeten cox maraqli bir informasiya idi.


Koronavirusun episentrində Qarabağ davası: “Münaqişə niyə həll olunmur?” » Ovqat.com\nKonoravirus bütün dünyada ətalət yaradıb. İnsanlar ya özlərini cəmiyyətdən təcrid edərək evlərinə çəkilib, ya da məcburi karantin altına alınıblar. Xüsusilə ABŞ-ın Nyu-york şəhəri pandemiyanın episentri olan şəhərlərdə hərəkətin tamamilə dayandığına dair xəbərlər var. Bütün bunlar isə Beynəlxalq Münasibətlərin Təhlili Mərkəzini (BMTM) Azərbaycan həqiqətlərini dünyaya çatdırmaq əzmini səngitmir.\nOvqat.com-un məlimatına görə, Mərkəzin İdarə Heyətinin üzvü Esmira Cəfərova Nyu-Yorkun nüfuzlu Kolumbiya Universitetinin “Beynəlxalq Məsələlər Jurnalı”nda Azərbaycan-Ermənistan münaqişəsi ilə bağlı məqalə ilə çıxış edib.\n“Ermənistan-Azərbaycan münaqişəsinin həlli prosesində nələr baş verir?” sərlövhəli məqalədə erməni təcavüzü nəticəsində Dağlıq Qarabağ regionu və ətraf yeddi rayonun işğalı, qaçqın və məcburi köçkün problemi, eləcə də münaqişənin həlli üçün yaradılmış beynəlxalq mexanizmlərdən bəhs edilib.\nMüəllif həmçinin 2019-cu il ərzində münaqişənin tənzimlənməsi prosesində atılmış addımlara, lakin Ermənistanda yeni hakimiyyət dəyişikliyindən sonra gözləntilərin əksinə olaraq, ötən ildə də münaqişənin həllində əsaslı irəliləyişə nail olunmaması faktına işıq tutmağa çalışıb. Məqalədə qeyd edilib ki, 2020-ci ildə bu istiqamətdə ilkin addımlar atılmasına baxmayaraq, dünyada COVİD-19 pandemiyasına qarşı aparılan tədbirlərin fonunda 31 mart tarixində Ermənistanın Azərbaycan ərazilərində qondarma “seçkilər” keçirməsi bu dövlətin heç də sülh yolunda çalışmaq niyyətində olmadığını nümayiş etdirib.\nSonda məqalədə bildirilib ki, bütün baş verənlər 2020-ci ildə də sülhə nail olunacağına dair müsbət işarələr verməsə də, sülhə bəslənən ümidlər hələ də qalmaqdadır.\nAna səhifəyə qayıt Baxış: 3 016 Tarix: 7-04-2020, 17:01\n“Qarabağ münaqişəsinin həlli ilə bağlı beynəlxalq təşkilatların tələbləri yerinə yetirilməlidir” –Olaf Hüttinq\nXİN başçısı: "Ermənistanın işğalçılığı regional və beynəlxalq təhlükəsizliyə ciddi təhlükə yaradır"


Barak Obama və Mitt Romninin şansı bərabərdir - modern.az\n5 Noyabr 2012, 10:23 | DÜNYA\nBarak Obama və Mitt Romninin şansı bərabərdir\nBarak Obama və Mitt Romni prezident seçkilərində qələbə çalmaq üçün bərabər şanslara malikdir. Modern.az bildirir ki, bunu nüfuzlu “Röyter” agentliyinin Ohayo, Florida, Virciniya və Kolorado ştatlarında keçirdyi sorğu təsdiq edib.\nOhayoda 46 faiz Obamanı, 45 faiz Romnini dəstəkləyib. Floridada hər iki namizdə 47 faiz səs alıb. Kolorado ştatında Romni 47 faiz, Obama 45 faiz səs alıb. Virciniya da isə Obama rəqibini 3 faiz qabaqlayıb.\nABŞ-da prezident seçkisi sabah keçiriləcək....


Qastroskopi müayinədən (şlanq udmaqdan) qorxanlar baxsın! (Video)\nSizinYol: Qida borusu, mədə və nazik bağırsağın başlanğıcının mikrokamera udmaqla müayinəsi xalq arasında ŞLANQ UDMAQ kimi tanınır. Əksəriyyət bundan qorxur. Səbəb bacarıqsız və acıdil həkimlədir. Qastroskopiya ucunda optik kamera və işığı olan elektron bir cihazla Davamını oxu\nHind filmi ya doğru: Yağlı yeyib kökəlməməyin sirri! (Video izlə)\nSizinYol DNİ-ə istinadən xəbər verir: Hindistanın Şri-Venkateşvar Universitetinin alimləri sensasiyalı kəşfə imza atıb. Alimlər iddia edir ki, QARA BİBƏR (istiot) ənyağlı qidanın kökəltmə xüsusiyyətini aradan qaldırır. Universitet kökəlmə meyilli siçovullar üzərində təcrübə aparıb və qara Davamını oxu\nXərçəngdən qoruyur, immuniteti gücləndirir… – GƏNCLİK ELİKSİRİ\nLimon və sarımsaqla hazırlanan, “Sarımsaq eliksiri” adlanan qarışım son zamanlar dildən-dilə dolaşaraq xeyli məşhurlaşıb. “Gənclik eliksiri” də adlandırılan və iki ərzaqdan ibarət olan bu sadə qarışımla şəfa tapdığını söyləyənlərin sayı gündən-günə artır. Ailem.az bu faydalı Davamını oxu\nQarın nahiyəsində toplanan yağlar bir çoxlarımızın problemidir. Hətta nə qədər idman etsək də, pəhriz saxlasaq da, bu nahiyədə yaranan piylərdən azad olmaq asan olmur. Ancaq Ailem.az-ın sizə verəcəyi faydalı sumağ-qatıq qarışımı ilə bu problemdən asanlıqla Davamını oxu\nArvadının üzünə kislota atıb öldürdü; qızı 50 dəfə cərrahiyyə oldu; səhiyyə naziri müalicəni öz öhdəsinə götürdü (Video izlə)\nSizinYol: İran səhiyyə naziri Seyid Haşimi ailə münaqişəsinin qurbanı olmuş Rəna adlı qızı müayinə edib. Bir neçə il öncə qəzəblənmiş ər arvadının üzünə kislota – turşu məhlulu atıb. Həmin vaxt anasının yanında olan körpə qız Davamını oxu\n“Donor hovuzunun artırılma yollarından və ən çox yayılmış olanı meyit orqanlarından istifadədir. Hazırda dövlət tərəfindən meyitdən orqan köçürülməsi konsepsiyası üzərində iş aparılır”. Bunu Səhiyyə Nazirliyinin Transplantologiya işinin təşkili üzrə Əlaqələndirici Şurasının üzvü, Mərkəzi Neftçilər Xəstəxanasının Davamını oxu


“Əli Kərimli hakimiyyət üçün şeytanla da əməkdaşlığa hazırdır” - MÜSAHİBƏ\n27 Oktyabr 2014 16:04\nBütöv Azərbaycan Xalq Cəbhəsi Partiyasının (BAXCP) sədr müavini Niyaməddin Orduxanlı Publika.az-a müsahibə verib.\n- Bələdiyyə seçkiləri ərəfəsində ölkədəki ictimai-siyasi durumu necə dəyərləndirirsiniz?\n- Artıq bələdiyyə seçkilərinə rəsmi start verilib. Hakım Yeni Azərbaycan Partiyası və bir neçə müxalifət partiyası da seçki hazırlıqlarını bəyan ediblər. Biz Bütöv Azərbaycan Xalq Cəbhəsi Partiyası olaraq bu hazırlığı bir neçə ay bundan əvvəl partiya daxilində həyata keçirmişik. Hazırda BAXCP-nin Azərbaycan üzrə 56 rayon təşkilatı mövcuddur. Məlum olduğu kimi bələdiyyə seçkiləri kütləvi iştirak deməkdir. Biz çalışacağıq ki, maksimum dərəcədə partiyanın namizədi ilə seçkilərdə iştirak edək. Burada söhbət yüzlərlə insandan gedir. Namizədlərimiz partiyanın nüfuzlu şəxsləri olacaq. Hətta ola bilsin ki, BAXCP-nin üzvü olmayan nüfuzlu şəxsləri də partiya kimi müdafiə edək. Partiyanın namizədləri arasında BAXCP sədrinin müavini də daxil olmaqla rayon şöbə sədrləri, alı məclis üzvləri və digər vəzifə tutan şəxslər olacaq. Nəzərinizə çatdırım ki, 2009-cu ilin bələdiyyə seçkilərində Bütöv Azərbaycan Xalq Cəbhəsi Partiyası seçki prosesinə qatılan partiyalar arasında 3-cü yeri tutub. Bu dəfə isə çalışacağıq ki, seçkilərdə 2-ci yeri tutaq. Buna bizim potensialımız da çatır. Seçkidə əsas rəqibimiz isə hakim Yeni Azərbaycan Partiyası olacaq.\n- Müxalifət düşərgəsində təmsil olunan partiyaların əksəriyyəti, xüsusilə Azərbaycan Xalq Cəbhəsi Partiyası və Müsavat bu seçkilərdə iştiraka maraqlı görünmür. Sizcə, seçkilərə olan maraqsızlıq özünə güvənməməkdən irəli gəlir, yoxsa elektorat azlığından?\n- Bəli, düzgün müşahidədir. Yalnız radikal siyasi düşərgə bələdiyyə seçkilərində iştirakda maraqlı görünmür. Bunun əsas səbəbi onların yerlərdə çox zəif bazalarının olmasıdır. Bu gün Əli Kərimlinin yanında kim qalıb ki, hələ onun partiyasından namizəd də olsun? Son günlər orda qalan 3-5 adam da istefa verib. Bunlar yaxşı bilir ki, 1700 bələdiyyəyə namizəd vermək lazımdır. Bu elə 1700 nəfər deməkdir. Əli Kərimlinin mitinqinə 500-600 nəfərdən artıq adam gəlmir. Haradan tapacaq bu qədər insanı? Ona görə də bu adamlar bələdiyyə seçkilərində iştirakda maraqlı deyillər. Son prezident seçkilərində özləri etiraf edirdi ki, məntəqələrə müşahidəçi verməyə namizəd tapa bilmirlər. Bunların verdiyi müşahidəçilər ümumi məntəqələr üzrə 10 faiz deyildi.\n- Bu arada sözügedən partiyalar cidd-cəhdlə Leyla Yunusu qəhrəman etməyə çalışır. Sizcə, belə bir sifariş müxalifətə müəyyən xarici dairələrdən gəlir?\n- Onlar birbaşa xarici təşkilatların tapşırıqlarını həyata keçirirlər. Özlərini onların yanında “sözəbaxan” kimi göstərirlər. Bu yaxınlarda qeyri-hökumət təşkilatları rəhbərləri ilə hökumət nümayəndələrinin görüşü keçirildi. Həmin görüşə mən də dəvət edilmişdim. Orada olan bu insanlara sual verdim. Son 3-4 ildə beynəlxalq donorlar Azərbaycana 22 milyon dollar qrant veriblər və bu qrantların 75 faizi ancaq radikal müxalifətə yaxın 10-15 qeyri-hökumət təşkilatı arasında bölünüb. Niyə? Məqsəd nədir? Bu gün ölkədə 3000-ə yaxın qeyri-hökumət təşkilatı var. Kim bu ölkənin milli maraqlarını satmağa hazırdırsa, bu pulu ona verirlər. Heç biri mənim bu sualıma cavab verə bilmədi. Özləri də yaxşı bilir ki, mənim sualım haqlıdır və bu pulu xarici təşkilatlar ona görə ayırırlar ki, istədikləri vaxt Azərbaycan prezidenti əleyhinə çıxsınlar, Azərbaycanın milli maraqlarına zərbə vursunlar. Onların məqsədi budur. Leyla Yunus isə 1992-ci ildən Azərbaycan dövlətinin əleyhinə olan bir insandır. O, bütün ömrünü buna sərf edib. Xüsusi xidmət orqanlarının əməkdaşları mərhum Əbülfəz Elçibəy prezident olduğu dövrdə Müdafiə Nazirliyində vəzifə sahibi olan həmin Leyla Yunusun gizli danışıqlarını tutmuşdular. Hələ o zaman Leyla Yunus xarici dövlətə casusluq edirmiş. İndi Əli Kərimli və onun kimilər bu adamı “qəhrəman” sayır. O dövrün mətbuatını oxuyun və görün ki, Elçibəy bu satqın adam haqqında hansı fikirləri işlədib.\n- Bu cür şəxslərin cidd-cəhdlə müdafiəsi nə dərəcədə məntiqlidir?\n- Leyla Yunusu müdafiə edən Əli Kərimli beynəlxalq təşkilatlara xoş gəlmək üçün bu addımı atır. Onun üçün heç bir ölçü yoxdur. Bu adam hakimiyyətə gəlmək üçün şeytanla da əməkdaşlığa hazırdır.


Bu sığorta şirkətlərinin mənfəət vergisi ödəmələri azalıb » Index.az İqtisadiyyat və Biznes xəbərləri Index.az İqtisadiyyat və Biznes xəbərləri\nBu sığorta şirkətlərinin mənfəət vergisi ödəmələri azalıb\nAzərbaycan Mərkəzi Bankından bu il lisenziya almış “Meqa Həyat Sığorta” və bazara ötən il daxil olmuş "Aqrar Sığorta Müştərək Sığorta Şirkəti" ASC-lər istisna olmaqla, ölkədə fəaliyyət göstərən 18 sığorta şirkətindən 4-nün ötənilki mənfəət vergisi ödəmələri əvvəlki illə müqayisədə az olub.\nİndex.az xəbər verir ki, bunlar “PAŞA Sığorta”, “PAŞA Həyat Sığorta”, “Atəşgah Həyat Sığorta” və “Bakı Sığorta” ASC-lərdir.\nƏn çox azalma “Bakı Sığorta”da (34,5%), ən az azalma isə “PAŞA Sığorta”da (4,7%) qeydə alınıb.\nQalan 11 sığorta şirkətinin mənfəət vergisi ödəmələri isə artıb. Ən yüksək dinamika “Atasığorta” ASC-də (7,3 dəfə), ən aşağı dinamika isə “Günay Sığorta” ASC-də (8%) qeydə alınıb.\n4 sığorta şirkətinin mənfəət vergisi ödəmələri 1 milyon manatdan çoxdur\nAzərbaycan Mərkəzi Bankından bu il lisenziya almış “Meqa Həyat Sığorta” ASC istisna olmaqla, ölkədə fəaliyyət göstərən 19 sığorta şirkətindən 4-ü ötən il mənfəət vergisi ödəməyib.\nBu, bazara ötən il daxil olmuş "Aqrar Sığorta Müştərək Sığorta Şirkəti" ASC, Dövlət Sığorta Kommersiya Şirkəti (“Azərsığorta”), eləcə də “Xalq Həyat Sığorta” və “Xalq Sığorta” ASC-lərdir.\nQalan 15 şirkət isə müxtəlif məbləğlərdə mənfəət vergisi ödəyib. Onlardan 4-də sözügedən göstərici 1 milyon manatdan çoxdur. Həmin sığorta şirkətləri “PAŞA Sığorta” (8,564 milyon manat), “PAŞA Həyat Sığorta” (7,706 milyon manat), “Meqa Sığorta” (1,432 milyon manat) və “Atəşgah Həyat Sığorta” (1,246 milyon manat) ASC-lərdir.\nQalan 11 sığorta şirkətindən 9-nun mənfəət vergisi ödəmələri 100 min manat - 1 milyon manat arasında, 2 şirkətin mənfəət vergisi ödəmələri isə 100 min manatdan azdır.


Əsədin kimyəvi silahları Almaniyada istehsal olunubmuş...- QALMAQAL » Ulu Yol Xəbər portalı\nUlu Yol Xəbər portalı » Aktual » Əsədin kimyəvi silahları Almaniyada istehsal olunubmuş...- QALMAQAL\nƏsədin kimyəvi silahları Almaniyada istehsal olunubmuş...- QALMAQAL\nAşkarlanan yeni dəhşətli faktlar beynəlxalq qalmaqal yaradıb\nSuriya diktatoru Bəşər Əsədin dinc əhali üzərinə atdığı içi zəhərli qazla dolu olan raketlərdə Almaniya istehsalı olan izolyasiya materialı aşkar edilib.\nMusavat.com xəbər verir ki, bu barədə Almaniyanın "Bild” qəzetində, jurnalist Yulian Röpkenin məqaləsində məlumat verilib.\nRöpkenin yazdığına əsasən, söhbət raket istehsalı üçün nəzərdə tutulan "elektrokardon” olaraq bilinən elektrik izolyasiya materiallarından gedir. Həmin material Almaniyanın Baden-Vütemberq federal əyalətində yerləşən "Krempel” şirkəti tərəfindən istehsal olunub.\n"Bild” bununla bağlı ifşaedici faktlara "STJ” hüquq müdafiə təşkilatının və "Billingcat” platformunun köməyi ilə əldə edib.\n"Partlayışdan sonrakı fotolarda raket qalıqlarında şirkətin loqotipi və üstəlik üzərindəki "Made in Germany” yazısı aydın görünür, - müəllif yazır.\nŞirkət özü yazarın sorğusunaverdiyi cavabda həqiqətən "Pressspan PSP 3040” elektrokardonunun İrandakı bir alıcıya göndərdiyini etiraf edib. "Bu bir daha İrana ixrac olunan mallara nəzarətin möhkəm olmadığını göstərir”, - məqalədə deyilir.\nQəzəetin xəbərinə görə bu ilin yanvarın 22-də Dəməşq yaxınlığında yerləşən və üsyançıların əlində anklav ərazi kimi qalan Duma şəhərinə atılan zəhərli xlor qazı ilə təchiz edilmiş bombanın partlaması nəticəsində uşaqlar daxil olmaqla 21 insan ağır zədə alıb. Fevralın 1-də həyata keçrilən qaz hücumunda isə 3 dinc sakin ağır şəkildə zəhərlənib.\nBöyük Britaniyann "Billingcat” saytından Elliot Higginsin sözlərinə görə, qaz hücumları İran istehsalı olan 107 mm-lik raketlərlə həyata keçirilib. "Bu zaman adi raket başlığı dəyişdirilərək böyük qaz silindri ilə əvəz edilib. Həmin silndirlərdəki nişanlar də istehsalolunduğu ili göstərir - 2016-cı il. Yəni bu materiallar buraya münaqişənin qızışdığı vaxt göndərilib”, xəbərdə deyilir.\nSTJ təşkilatının baş direktoru Bassam Ələhmədin sözlərinə görə, təşkilatın əməkdaşları artıq hadisə yerinin özünə gedib və raketlərin qalıqlarını incələyiblər. Onlar materialların üzərinə "Made in Germany” yazısının tapıldığını təsdiqləyiblər.\n"Krempel GmbH” şirətinin rəhbəri Uve Assmut firmasının məshullarından "döyüş silahı” kimi istifadə olunmasından heyrətləndiklərini bildirməklə və bu cür hücumları qınadıqlarını söyləməklə kifayətlənib.\nAssmutun sözlərinə görə, Presspan PSP 3040 İrandakı 2 kiçik şirkətə ixrac olunurmuş. Onar bunun üçün Defderal iqtiadi idarə və ixracat nəzarəi idarəsindan icazə alıblar. Şrkət nümyəndəsiin sözlərnə görə bəhs edilən material məişət avadanlıqlarına qurşadırılan kiçik mühərrilərdəvə avto təmir dayanacaqlarında aqreqatlarda istifadə olunur.\n"Yaşıllar” Partiyasının xarici məsəələr üzrə eksperti Ümid Nuriipur ikili yəni həm mülki, həm də hərbi məqsədlərlə istifaə oluna bilən məhsulların İrana ixracatı məsələsində hökuməti konkret addım atmağa çağırıb.


Türkiyədə saxlanılanların sayı 6 minə çatdı\n17 İyul 2016 16:32\nHərbi çevriliş cəhdə görə Türkiyədə daha bir neçə vəzifəli şəxs saxlanılıb. Adanada tutulan 12 nəfər arasında İncirlik Hərbi Bazasının türk komandiri general Bəkir Ercan Van da var. Ondan başqa 10 hərbçi və 1 polis rəisi də saxlanılıb.\nHəbs edilən digər şəxslər isə bunlardır: Qərargah polkovniki Halil Çəlik, leytenant Qani Çətintaş, leytenant Faruk Savaş, leytenant Mustafa Haşim Boynuəyri, baş leytenant Hasan Şahna, minbaşı Osman Tunahan Berk, pilot, qərargah mayoru Devrim Əyriağaç, pilot, baş leytenant Fatih Ağbulud, Təyyarə təmir stajiyeri baş çavuş Bülənt Toyqar, pilot, baş leytenant Hızır Özyuva və polis rəisi Haluk Pamukçudur.\nTutulan bütün şəxslərin hərbi rütbələri əllərindən alınıb. Onlar dindirildikdən sonra barələrində həbs qətimkan tədbiri seçilib.\nTürkiyədə baş verən hərbi çevrilişə cəhddən sonra həyata keçirilən əməliyyatlar zamanı saxlanılanların sayı 6 minə çatıb. Bu barədə ölkənin ədliyyə naziri Bəkir Bozdağ açıqlama verib. Onun sözlərinə əməliyyatlar hazırda da davam etdirilir.\n"Hazırda "təmizləmə" əməliyyatları davam edir. Saxlananların sayı 6 mini də keçəcək. Bütün bu baş verən çeviriliş cəhdləri ilə bağlı hüquqi proseslər davam etdiriləcək".\nHərbi çevrilişə cəhddən sonra bütün ölkəni əhatə edən əməliyyatlar zamanı minlərlə hakim, prokuror və hərbçi saxlanılıb. Barələrində saxlanılma qərarı olan hakim ve prokuror ər-arvad isə ölkədən qaçarkən hava limanında tutulublar. Təkcə İstanbulda 110 hakim və prokuror haqqında saxlanma qərarı verilib.\nTəxminən bir neçə saat əvvəl isə Hatay vilayətində 10 hərbçi, 3 polis və 18 hakim saxlanılaraq istintaqa cəlb ediliblər.\n15 Avqust 10:45\n15 Avqust 08:45


Ölkəyə Aktivlər: İngiltərədəki On dördüncü Əsrdə Konteslar - Podkastlar - 2022\nJanine Honey Sutter tərəfindən\nMA tezisi, Clemson Universiteti, 2017\nÖzet: Bu tezis on dördüncü əsrdə İngilis qrafinyaların həyatına dair bir araşdırmadır. Keçmiş tarixçilər qadınların cəmiyyətdəki rolunu çox vaxt unutmuşlar. Onlardan bəhs edildikdə, bu, həmkarları (‘həyat yoldaşı’) ilə əlaqəli və ya ənənəvi olmayan bir rolda idi. Gündəlik həyatları və dünyalarındakı əhəmiyyətləri bir yerdə araşdırılmamış və tərtib edilməmişdir.\nSağ qalan mənbələr bir çox əvvəlki tarixçilər onları görməməzlikdən gəlsələr də, orta əsr zadəgan qadınları haqqında bizə çox şey izah edə bilər. Bu qadınların güclü və ağıllı olduqlarını və uşaqlıqları, evlilik yoldaşları seçmək qabiliyyətləri, gündəlik və illik cədvəlləri və dul qalma təcrübələri ilə bağlı sualları cavablandıra bildiklərini öyrənirik. Bu və digər bir çox sual İngiltərədəki on dördüncü əsr qrafinyalarına dair bu tezisi tərtib etmək üçün araşdırıldı.\nBiri görəcək ki, bu qadınlar bugünkü bir CEO kimi bir malikanəni idarə edə bilmiş, lobbiçi kimi siyasətə girmiş və hər hansı bir orta əsr kişisinin istəyə biləcəyi qədər alçaqcasına və qadın kimi davranmışdılar. Ümid edirəm gələcək alimlər digər siniflərin və zamanların qadınlarını araşdıracaqlar, beləliklə tarixin hər dövründə insanların hər təbəqəsini daha yaxşı başa düşürük. O vaxta qədər keçmişimizə tam baxa bilmərik.\nVideoya baxın: Hindistan Hakkında İlginç Bilgiler (Yanvar 2022).\nCopyright 2022 \_ Ölkəyə Aktivlər: İngiltərədəki On dördüncü Əsrdə Konteslar...


Azərbaycanın gənc musiqiçiləri Vokalçıların Müslüm Maqomayev adına Beynəlxalq Müsabiqəsində iştirak edəcəklər VİDEO - AZƏRTAC – Azərbaycan Dövlət İnformasiya Agentliyi\n“Vokalçıların Müslüm Maqomayev adına IV Beynəlxalq Müsabiqəsinin Azərbaycandan olan iştirakçılarının maraqlı, mənim üçün çox gözlənilməz olan repertuarı, fikrimcə sizin üçün də sürpriz olacaq”.\nSSRİ Xalq Artisti, Rusiya Böyük Teatrının solisti, müsabiqənin münsiflər heyətinin əvəzsiz sədri Tamara Sinyavskaya bu sözləri Moskvada mətbuat konfransında söyləyib. O qeyd edib ki, müsabiqənin laureatları adı uğrunda 12 ölkədən – Azərbaycan, Argentina, Gürcüstan, Misir, İsrail, İtaliya, Qazaxıstan, Çin, Monqolustan, Rusiya, Ukrayna və Xorvatiyadan olan 19 iştirakçı mübarizə aparacaq. Gənc artistlər məşhur klassik ariyalar, neopolitan mahnıları və estrada əsərlərini ifa edəcəklər.\nMüsabiqə iştirakçıları arasında Azərbaycanın iki nümayəndəsi var. Onlardan biri Üzeyir Hacıbəyli adına Bakı Musiqi Akademiyasının məzunu, Azərbaycan Dövlət Akademik Opera və Balet Teatrının, “ÜNS” Yaradıcılıq Səhnəsinin solisti İlham Nəzərovdur (kontrtenor). İlham AZƏRTAC-ın müxbirinə müsahibəsində deyib ki, hələ uşaq yaşlarından Müslüm Maqomayevin ifasını böyük maraqla dinləyirdi: “Müslüm Maqomayev mənim kumirim idi. Onun yaradıcılığına marağım sonda mənim özümü də bu aləmə gətirdi. Çox ümid edirəm ki, bu nüfuzlu müsabiqədə Azərbaycanı layiqincə təmsil edəcəyəm”.\nMüsabiqənin Azərbaycandan olan digər iştirakçısı, beynəlxalq müsabiqələr laureatı Məhərrəm Hüseynli də (bariton) Üzeyir Hacıbəyli adına Bakı Musiqi Akademiyasının məzunudur.\nVokalçıların builki müsabiqəsinin münsiflər heyətinin tərkibinə Bakı Musiqi Akademiyasının rektoru Fərhad Bədəlbəyli, Moskvadakı “Helikon-opera” Musiqili Teatrının bədii rəhbəri Dmitri Bertman, San-Karlo (İtaliya) Opera Teatrının bədii rəhbəri Vinçentso de Vivo və başqa məşhur musiqiçilər daxildir.\nOktyabrın 22-23-də keçiriləcək beynəlxalq müsabiqənin yarımfinalı Moskvadakı “Vegas City Hall” konsert salonunda, müsabiqənin finalı isə ənənəyə görə Rusiya paytaxtının ən iri konsert salonu olan “Crocus City Hall”da olacaq.\nAZERTAG.AZ :Azərbaycanın gənc musiqiçiləri Vokalçıların Müslüm Maqomayev adına Beynəlxalq Müsabiqəsində iştirak edəcəklər VİDEO\nAkademik Opera və Balet Teatrında “Alan” rəqs ansamblının konserti olacaq


Oxu.az - Azərbaycan və Gürcüstan birgə 20 min avroluq turnir keçirəcək\nAzərbaycan və Gürcüstan birgə 20 min avroluq turnir keçirəcək\nGənclər və İdman Nazirliyi, Azərbaycan Şahmat Federasiyası (AŞF), Gürcüstan Şahmat Federasiyası (GŞF), eləcə də, SOCAR-ın təşkilatçılığı ilə internet üzərində şahmatın blits növü üzrə beynəlxalq turnir keçiriləcək.\nOxu.Az xəbər verir ki, Beynəlxalq Şahmat Federasiyasının (FIDE) vitse-prezidenti Mahir Məmmədovun təşəbbüsü ilə 26-28 may tarixlərində Azərbaycanda “Respublika Günü”, Gürcüstanda isə “Müstəqillik Günü”nə həsr edilən “İpək Yolu Kuboku” uğrunda yarış təşkil ediləcək.\nYarışın keçirilməsində əsas məqsəd Azərbaycan və Gürcüstanda bayram günlərində iki ölkə arasında idman əlaqələrinin inkişafı, pandemiya dövründə şahmatçıların oyun praktikasının saxlanılması, eləcə də, şahmatın təbliğidir.\nYarış playchess.com virtual oyun platformasında keçiriləcək. Turnirdə ümumilikdə 50 iştirakçı olacaq. “İpək Yolu Kuboku”nda AŞF və GŞF tərəfindən FIDE əmsalına görə (01.05.2020 tarixinədək) kişilərdə ilk 12, qadınlarda ilk 8 şahmatçı və 16 yaşa qədər gənclər arasında (01.01.2020 tarixinədək 16 yaşı tamam olmamış) ilk üç şahmatçı mübarizə aparacaq.\nFederasiyalar yarışa “wild card” ilə iki şahmatçı dəvət etmək hüququna malikdir.\nYarışın ümumi mükafat fondu 20 min avrodur. Turnirdə mübarizə aparacaq bütün şahmatçılar göstərdikləri nəticəyə müvafiq olaraq pul mükafatı qazanacaq. İsveçrə sistemi üzrə təşkil olunacaq yarış 15 turdan ibarət olacaq.\nNəzarət vaxtı hər bir şahmatçıya oyunun sonuna qədər üç dəqiqə və birinci gedişdən başlayaraq, hər gediş üçün iki saniyə əlavə olmaqla müəyyən edilir. I-VII turlar mayın 26-sı saat 15:00-da, VIII-XV turlar mayın 28-i saat 18:00-da başlayacaq.\n“Barsa”da maliyyə böhranı: “Mançester Siti”nin ulduzunun transferi təxirə salındı\nKarlsen dünya çempionu titulunu Dubayda müdafiə edəcək\nMillimizin İspaniyada çıxış edən oyunçusu: “Zallar açıldıqdan sonra uyğunlaşmaq asan olmadı” - MÜSAHİBƏ + FOTO\nAzərbaycan - Slovakiya duelləri: Kim üstündür?\n“Neftçi”də iki məşqçi təyinatı - RƏSMİ\nTuxel: “Uzun illər komandamda Kantenin olmasını istəmişəm”\nÖzil İstanbulu Napoleonun fikirləri ilə tərif etdi - FOTO\n“Qarabağ” bu gün Azərbaycan çempionatının lideri ola bilər\n43 yaşlı Buffon İtaliyada yeni rekorda imza ata bilər\n“Bavariya”nın baş məşqçisi klubu vaxtından əvvəl tərk edə bilər\nUEFA Avro-2020-nin 12 şəhərdə keçiriləcəyini təsdiqlədi\nTürkiyə Superkubokununun qalibi məlum olub - FOTO\n“Real”ın maddi vəziyyəti pisləşir, borcu artır


“Azərbaycan Dəmir Yolları”nın əməkdaşı dünya çempionu oldu » Atributinfo.az\n09 okt 15:01idman\n“Azərbaycan Dəmir Yolları”nın əməkdaşı dünya çempionu oldu\n“Azərbaycan Dəmir Yolları” QSC-nin əməkdaşı Anar Məmmədov Gürcüstanın paytaxtı Tbilisidə keçirilən pauerliftinqin qarışıq ağırlıqqaldırma növü üzrə dünya çempionatının qalibi olub.\n125 kq. çəki dərəcəsində mübarizə aparan A.Məmmədov Ermənistan, Gürcüstan və İran idmançılarını qabaqlayaraq qızıl medala sahib olub. “Azərbaycan Dəmir Yolları”nda Keşlə sahə məntəqəsində sahə rəisi vəzifəsində çalışan Məmmədov Azərbaycan bayrağını yüksəyə qaldırdığına görə fəxr etdiyini bildirib: “Şəkil çəkdirən zaman erməninin bayrağı bizim bayraqdan aşağıda qaldı. Bizə paxıllıq edir və həsrətlə baxırdılar. Bizim komandada 20-dək idmançı var idi. Demək olar ki, hamı medal qazandı. 50-yə yaxın isə erməni olardı. Onların əksəriyyəti bizim idmançılara uduzdu.\n“Azərbaycan Dəmir Yolları”nın rəhbərliyi bizə istənilən şəraiti yaradıb. Məni qələbə münasibəti ilə təbrik ediblər. Qızıl medal qazanmağımla bağlı məni qəbul edəcəklər. Düşünürəm ki, bu nailiyyətim bir dəmiryolçu kimi oktyabrın 13-də qeyd edəcəyimiz peşə bayramına ən gözəl hədiyyəm olacaq”.\n“Azərbaycan Dəmir Yolları” QSC Fransanın “Alstom” şirkəti ilə müqavilə imza ... iqtisadiyyat "Azərbaycan Dəmir Yolları" QSC-də yeni vakansiyalar iqtisadiyyat “Azərbaycan Dəmir Yolları” sərnişinlərə müraciət edib iqtisadiyyat Azərbaycan, Gürcüstan, İran Dəmir Yolları arasında üçtərəfli protokol imzal ... iqtisadiyyat AÇ-nin ilk günündə Azərbaycan güləşçiləri 2 qızıl, 1 gümüş medal qazanıb idman


Best UK Online Slots Saytlar - Pulsuz £ 5 + To £ 1000 qədər! -\nEv » Best UK Online Slots Saytlar – Pulsuz £ 5 + To £ 1000 qədər!\nBonusSlot.co.uk Ən yaxşı Britaniya Online Slots Casino\nƏn yaxşı Britaniya Online Slots Bonus Saytlar tap BonusSlot.co.uk\nCasino oyun böyük bir heç-heçə var bütün yaş insanlar və bu səbəbdən biz də oyunçular bu mövcud sayının surge şahidi olunur. bir kərpic və minaatan casino getmək və bir neçə gün qumar zövq və geri onun iş qoşulmaq üçün bir bayram etmək idi zaman gün Gone. online casino bir bütün səyahət qeyd olunur ki, asan casino qumar edir, iş olmaması üçün qəbul məzuniyyət prosesi, və həmçinin casino özü uzun saat sərf. xoş bonus ilə Slots Ltd gün Play!\nMobile UK Online Slots Bonuslar\nBir online casino fiziki kazinolarda ifa olunur ki, eyni oyun təklif edir ki, haqqinda. Bu təklif blackjack kimi oyunlar böyük çeşidi, poker, ruletka, slot maşın, bok və daha çox. istifadəçi bir digər istifadəçilər web-based forum özü oynamaq üçün imkan kimi bəzi online kazinolarda öz seçdiyiniz bir oyun oynamaq üçün proqram download icazə. bir online casino ödəniş müxtəlif üsulları qəbul edir, istifadəçi ev rahatlığı və ya o yerdə oynamaq üçün çox rahatdır. Slots Ltd Bu gün pulsuz!\nAşağıda Bizim Best UK Online Slots Saytlar Cədvəl bax!\nBöyük Britaniya Online Casino: Right One tapmaq\nhəvəsli oyunçular məşğul üçün Böyük Britaniya online casino açıq böyük prospektlərində atılan etmişdir online casino hər hansı qeydiyyatdan sonsuz əyləncə və həyəcan saytları. Bu, bir qayğı və ehtiyatla hərəkət və bir oyunçu kimi qumar vasitəsilə payı pul bir çox qoyulması üçün çox etibarlı və orijinal veb müəyyən etmək üçün cəhd var ki, bu keçid edir. Belə ki, Bu güclü tədqiqat sizin bit etmək və tapmaq məsləhətdir ən yaxşı online casino.\nSiz fellow istifadəçilər tərəfindən paylaşılan edilmişdir baxır və Testimonials keçir qanuni Böyük Britaniya online casino rast gəlmək bilər. Siz həmçinin üçün baxmaq bilər Bonuslar cür, oyun xüsusiyyətləri və payment faiz online casino təklif edir ki,. şərtlər uyğun və siz taparsınız istifadə adekvat rahatlığı var, Sən heç bir tərəddüd etmədən özünüzü başlamaları bilər.\nSlots Ltd Casino Britaniya Slots oynayan\nonline slots oynayan bu xoş heç vaxt. Bir axtarır varsa bir-of-a-növ online slots təcrübə, sonra Slots Ltd Casino Böyük Britaniya bu gün bir hesab açmaq. Bizim site ən böyük biri müasir və klassik temalı maşın kolleksiyaları. Oyunçular klassik slots seçin, video poker maşın, meyvə maşın və əlbəttə mütərəqqi slots. site üçün inanılmaz nüfuza malikdir hər ay çox yeni oyunlar azad.\nPlay vaxt yalnız bizim online qumar saytda daha yaxşı olur. Online slots oyunçular maraqlı slots turnirlərdə və xoş pul mükafatları ilə müalicə olunur. Biz inanılmaz qrafik və böyük cekpotları ilə yüksək keyfiyyətli online slots təklif. Oyunçular seçin klassik slots, video poker maşın, meyvə maşın və əlbəttə mütərəqqi slots. site hər ay çox yeni oyunlar azad etmək üçün inanılmaz nüfuza malikdir. Play vaxt yalnız bizim online qumar saytda daha yaxşı olur. Online slots oyunçular maraqlı slots turnirlərdə və xoş pul mükafatları ilə müalicə olunur.\nüçün Best UK Online Slots blog BonusSlot.co.uk\nOnline Slots | Slots Ltd | Pulsuz Spectra pulsuz |…


Partiya sədri: "Azərbaycan Ordusu ən müasir silahlarla təmin olunub" | Milli Tribuna\nPartiya sədri: “Azərbaycan Ordusu ən müasir silahlarla təmin olunub”\n“Əsgər və zabitlərimizin real döyüş şəraitinə uyğun təlimlər keçirməsi onların praktiki hazırlığını artırmağa və döyüş qabiliyyətini yüksəltməyə xidmət edir”.\nMillitribuna.az xəbər verir ki, bunu “Report”a açıqlamasında Azərbaycan Demokratik İslahatlar Partiyasının sədri, deputat Asim Mollazadə deyib.\nO bildirib ki, hazırda aparılan islahatlar Azərbaycan Ordusunun güclənməsinə xidmət edir.\n“Azərbaycan Ordusu ən müasir silahlarla təmin olunub. Bununla yanaşı, təlimlərdə yüksək səviyyəli zabitlər və hərbi təhsil müəssisələrinin məzunları iştirak edir. Silahlı Qüvvələrin beynəlxalq əlaqələri genişlənir, NATO ilə yaxından əməkdaşlıq mövcuddur. Hərbçilərimiz Türkiyənin Hərbi Akademiyalarında təhsil alırlar. Ordumuzun güclü və müasir olması müstəqilliyimizin qarantıdır”, – A.Mollazadə vurğulayıb.\nDeputat orduda aparılan islahatları yüksək qiymətləndirib: “Mənə elə gəlir ki, görülən işlər sırasında hərbi hissələrin təmir olunması, yenilərinin tikilib istifadəyə verilməsi mühüm addımlardan biridir. Bu istiqamətdə böyük işlər görülüb və yenidənqurma prosesi hazırda da davam etdirilir. Ümumiyyətlə Azərbaycan əsgərinin və zabitinin bütün təminat formalarında şəraitinin yaxşılaşdırılması üçün dövlət büdcəsindən müəyyən miqdarda vəsait ayrılır. Əsas məsələlərdən biri də hərbçilərin sosial problemlərinin həllidir. Onların mənzillərlə təmin olunması, təqaüd almaları üçün dövlətin bütün imkanlardan istifadə olunur”.\nA.Mollazadə deyib ki, orduda müxtəlif formada silsilə təlimlər keçirilir: “Təlimlərin həmişə yüksək səviyyədə keçirilməsinə ehtiyac var. Şəxsi heyət hər vaxt yüksək səviyyəli təlimlər keçərək döyüş hazırlığını yüksəldir. Belə təlimlərin bir sıra qoşun növlərinin iştirakı ilə keçirilməsi orduda koordinasiyanı gücləndirir”.\nRusiya Dövlət Dumasının 5 deputatı koronavirusa yoluxub\nMişel Platini:”FIFA prezidenti istefa verməlidir”\n“Bu, xəstəlikdir, pozğunluq deyil” – Röya\n“SSRİ dövründəki sərhədlər əsas götürüləcək” – Paşinyan\n“Sanksiyaları məmurlara yox, rus oliqarxlarına qoymaq lazımdır”\nBu qadın evində 480 pişik, 12 it saxlayır\n“Forbes” top-menecerlərin ən yüksək məvacib aldığı sahələri açıqlayıb\n© 2020\tMilli Tribuna | info@millitribuna.az


Moqadişuda partlayış: azı 10 ölü\nMoqadişuda izdihamlı bir küçədə şənbə günü maşın bombasının partlaması nəticəsində azı 10 nəfər ölüb, 23 nəfər yaralanıb. Bu barədə hadisənin şahidləri və tibbi xidmət işçiləri xəbər verib.\nMaşın bombası Maka əl-Mukarama küçəsində parlament binasına yaxın yerdə təhlükəsizlik qüvvələri maşını saxlayıb, yoxlama aparmaq istəyəndə partlayıb. Militant qrup Əl-Şəbəb hücumun məsuliyyətini öz üzərinə götürüb.\n“Maşın xəbərdarlıq siqnallarına əhəmiyyət vermədi və biz onu güllə atəşinə tutmağa davam edərkən o, ölkə prezidentinin mühafizəçiləri tərəfindən qorunan nəzarət-buraxılış məntəqəsinə doğru irəlilədi”, təhlükəsizlik rəsmisi Aden Məhəmməd hücumdan sonra bildirib.\nAmerikanın Səsinin müxbiri azı yeddi nəfərin cəsədini görüb və bir çoxlarının təcili tibbi yardım maşınlarında xəstəxanalara aparıldığına şahid olub. Xəstəxanalar azı üç nəfərin aldıqları xəsarətlər nəticəsində öldüklərini təsdiq edib.\nO deyib ki, partlayış nəticəsində ətraf binalar ya dağılıb ya da ciddi zərər görüb.\nBundan əlavə, Moqadişu hava limanı yaxınlığında da maşın bombası partlayıb. Hava limanının təhlükəsizlik rəsmiləri deyib ki, hava limanındakı nəzarət-buraxılış məntəqəsindəki əsgərlər bomba partlamadan öncə maşını saxlayıb və sürücünü maşından endirib.\nSomalinin mərkəzində yerləşən Qalkakyo şəhərində silahlı şəxslər Somali Milli Təhlükəsizlik rəsmisinin öldürülməsinə cavab tədbiri olaraq doqquz vətəndaşı güllələyib.\nRəsminin qətlinin məsuliyyətini Əl-Şəbab üzərinə götürüb.\nİnsident Qalkakyoda və Somalinin cənubunda Baidoa şəhərində qəzəbə səbəb olub.\n“Günahsız mülki vətəndaşların heç bir əlaqələri olmayan hadisələrə görə hədəf alınması qeyri-insani, qəbuledilməz və qəddardır” – deyə, Cənub-Qərbi Regional Ştatın prezidenti Əbdül Əziz Laftaqarin bildirib.\nO, Qalmuduq Regional Ştatından şübhəliləri dərhal məsuliyyətə cəlb etməyi tələb edib.\nƏl-Şəbab artıq on ildən çoxdur höküməti devirmək üçün döyüşür. Silahlı qrup 2011-ci ildə bir zamanlar nəzarət etdiyi mövqelərindən imtina edib və o zamandan bəri bir çox istinadgahını itirib. Lakin qrup ölkənin kənd ərazilərinin böyük hissəsinə nəzarət edir və Qərbin dəstəklədiyi Somali hökümətinə qarşı silahlı qiyam aparır.


Bakıda xarici vətəndaşı soyan şəxs tutulub\n23:05 30.03.2019 Qısa URL\nƏcnəbi vətəndaş naməlum şəxsin onun içərisində 200 manatı və mobil telefonu olan çantasını açıq talama yolu ilə aldığını bildiri\nBAKI, 30 mart — Sputnik. Bakıda xarici vətəndaşın pulunu və mobil telefonunu alıb qaçan şəxs saxlanılıb.\nDaxili İşlər Nazirliyinin Mətbuat xidmətindən Sputnik Azərbaycan-a verilən məlumata görə, Səbail Rayon Polis İdarəsinin 39-cu Polis bölməsinə müraciət edən əcnəbi vətəndaş Z.Əliyeva küçəsində naməlum şəxsin onun içərisində 200 manatı və mobil telefonu olan çantasını açıq talama yolu ilə aldığını bildirib.\nMüraciətlə əlaqədar dərhal müvafiq araşdırmalar aparılmış və bu cinayət əməlini törədən şəxs qısa müddətdə müəyyən edilib.\nKeçirilən əməliyyat-axtarış tədbirləri nəticəsində soyğunçuluğu törətməkdə şübhəli bilinən Yevlax rayon sakini A.Nəbiyev polis əməkdaşları tərəfindən saxlanılıb.